
ofo tur awa para poden y pafo dl cas *Tapa tur awa cu ta wordo acumula pa 

*Uza screen na porta y bentana di eas uzo domestico 

’Uza repelente contro sangura porti atardi y anochi *Si bo ta malo cu keintura, evita cu bo ta 
•Preferibel bisti paña color da cu manga largo wordo piea pa sangura 
y pia largo parti atardi y anochi 

Debi na falta dipersonal cualifica 

Implementacion di BOA Opleiding ta keda un problema 
na departamento di City Inspector 



ORANJESTAD - Otro de- 
partamento cu ta resorta 
den e ministerionan cu 
ta cay bou e maneho di e 
mandatario, Otmar Odu- 
ber, cu lo conoce algun 
cambio ta Departamento 
di City Inspector (DCI) 
pa implementa y reen- 


forsa e ley y cuminsa duna 
boet pa esunnan cu no ta 
cumpli cu nos ley. 

Minister Otmar Oduber a 
bisa cu dos siman pasa nan 
a cuminsa cu e Buitenge- 
woon Opsporingsambtenaar 
(BOA) Opleiding pa e dife- 


rente ambtenaar na servicio 
di e departamentonan cu ta 
realisa trabou di control, en- 
tre na DOW, DTI, City In- 
spector, etc... Pero pa loke tin 
di haber cu e departamento di 
City Inspector e implemen- 
tacion di e curso aki pa nan 
personal ta keda un prob- 


lema. Segun e mandatario, 
den e añanan cu a pasa y den 
e gobiernonan anterior no a 
percura pa tuma persona su- 
ficientemente cualifica pa por 
atende e tipo di curso aki; y 
e BOA Opleiding no por a 
tuma luga den e departamen- 
to aki. 

E ta haya cu e tarea cu DCI ta 
hopi importante y a pesar di 
e instrumentonan hopi limita 
cu nan tin, nan no por duna 
boet. Sino cu nan ta raporta 
via proces-verbaal na Minis- 
terio Publico (OM), pa e in- 
stancia aki duna boet den caso 
cu por duna boet. Pero awor 
cu e BOA Opleiding, nan no 
lo tin mester di haci uzo mas 
di OM, sino cu e personal ca- 
pacita di e departamentonan 
cu ta haci control por duna 
boet. 

Pero como mandatario, e ta 
bay sigui insisti y den e caso 
aki e ta papiando cu su colega 
di husticia, pa den cierto caso 
nan por haci uzo di miem- 
bronan di polis. A pesar cu 
nan ta consciente cu tin un 


limitacion caba di polis pa 
nan por uzo di un of dos polis 
na disponibilidad di e Bureau 
City Inspector pa di e forma 
aki nan por actua na momen- 
to cu nan tin cu haci control. 

Ponemento di ordo 

Igualmente dos siman pasa 
-segun e mandatario- nan a 
purba di pone ordo den e de- 
partamentonan. Den e caso 
aki el a referi cu nan por tuma 
nota den social media cu du- 
rante oranan di trabou un 
grupo grandi di trahadonan 
DCI a bay celebra cumplea- 
ño tambe na cas di un tra- 
hado. E mandatario a declara 
cu cada un di e empleadonan 
aki a haya un advertencia. E1 a 
bisa cu simplemente nan no 
por permiti pa un tipo di cos 
asina por tuma luga mas den 
gobierno. 

“Tabatin no libertad! Tabatin 
un libertinahe cu a wordo 
crea bou e gobierno anterior, 
como si fuera cu e ambtenaar 
por haci loke e kier desea y no 
tin un consecuencia pe,” el a 
bisa. 


Segun Prome Minister 

RdA mes a contrata oficina di abogado di su tata 


ORANJESTAD - Direc- 
tor di Refmeria di Aruba 
(RdA), Alvin Koolman su 
carta di renuncia a tuma 
luga na momento cu vari- 
os situacion ta tumando 
luga pareu rond di e com- 
pania estatal aki. 

Un di nan tin di haci cu e 
proceso di negociacion cu 
Citgo pa asina pais Aruba por 
tuma over e maneho di e re- 
fmeria y busca otro compania 
interesa den su reapertura. 
Otro tin di haci cu e inves- 
tigacion cu ta tumando luga 
relaciona cu e contracto con- 
troversial di parlamentario 
Richard Arends como direc- 
tor fmanciero di RdA, y di tur 
esnan envolvi den e asunto 
aki. Pero tambe e asunto di 
nombramento di famia yega 
na Prome Minister di Aruba 
den e directiva nobo di RdA. 

Encuanto e ultimo punto, e 
prome mandatario, Evelyn 
Wever-Croes a laga sa cu el a 
wordo cuestiona cu e tin un 
primo cu ta traha den RdA. 
Sinembargo e no sa nada di 
e supuesto miembro di su 
famia su nombramento; y si e 
ta eynan trahando ta a base di 


su propio merito. Tampoco e 
no ta esun encarga cu e tarea 
di emplea personanan cu ta 
traha den e compania estatal 
aki. 

E prome mandatario di Aruba 
su envolvimento tin di haber 
mas tanto ken ta of punta un 
director pa un compania es- 
tatal como representante di e 
mayor accionista cu ta gobi- 
erno. E1 a bisa cu el a wordo 
confronta cu e tipo di pre- 
gunta aki den parlamento for 
di un miembro di e fraccion 
di oposicion. 

Oficina di abogado y RdA 

Otro cuestionamento cu e 
ta bin hayando tin di haci cu 
e envolvimento di e prome 
mandatario su tata, Abogado 
Hendrick Croes, den RdA. 

E mandatario a bisa cu su tata 
no ta emplea pa RdA, sino cu 
e ta emplea pa su propio ofic- 
ina di abogado. E1 a aclaria cu 
e envolvimento di e oficina di 
abogado unda su tata ta traha 
ta RdA mes a tum’e, y e no 
tin niun sorto di envolvim- 
ento den dje. 

Es mas, e mes a pidi nan pa 


no hacie, ya cu politicamente 
nan ta pone su persona den 
un situacion cu e mes como 
Prome Minister no kier ta, 
pero toch nan a dicidi di 
tuma e oficina di abogado di 
su tata pa bienestar y interes 
di e compania RdA. 

Prome Minister a declara cu 


RdA a informa su persona 
cu nan ta traha cu dos of tres 
diferente oficina di abogado 
dependiendo di e asunto hu- 
ridico cu nan tin cu atende. 
Den e caso particular aki, na 
prome instante el a pidi RdA 
pa no contrata e oficina di 
abogado unda su tata ta traha 
pa atende asuntonan laboral, 


disputa di contract, etc... Pero 
na ultimo RdA mes a tuma e 
decision -segun prome min- 
ister- di tuma e oficina di 
abogado unda su tata ta traha 
pasobra 'nan tabatin mester di 
un abogado cu experiencia pa 
negosha e contract cu Citgo y 
sali for di e contract di Citgo.' 

Duaneronan lo ricibi Awg. 175 na periodiek y un liña corto di carera 


ORANJESTAD - Reci- 
entemente durante con- 
ferencia di prensa di gobi- 
erno, Minister Ruiz-Mad- 
uro splica tocante e accion 
di Aduana y e caso suma- 
rio cu Gobierno a entama 
contra di Duaneronan cu 
e welga cu nan a anuncia 
den un termino hopi cor- 
to. 

Accion di SADA y caso 
sumario di Gobierno 

Segun e comunicado cu Bon 
dia Aruba a ricibi ta indica cu 
e mandatario a informa cu 
SADA a informa Gobierno 
di un rato pa otro cu nan ta 
bay den welga pa motibo cu 
Gobierno no ta cumpli cu e 
convenio firma dia 1 di juli 
2017 pa ex Minister di Finan- 
sa, Bermudez. 

Como cu e accion aki ta trece 
consecuencia pa economia di 
Pais Aruba, Gobierno a enta- 
ma un caso sumario contra 
SADA. Na esaki a uni ATIA y 
Camara di Comercio pa hun- 


to vocifera nan preocupacion 
di parti di e comerciantenan. 

Decision di Hues 

Hues a manda e Duaneronan 
reanuda trabou entrante 6or 
di mainta diahuebs 12 di sep- 
tember y a duna un ‘cooling 
off period’ di 30 dia durante 
cual SADA tampoco no mag 
di bini cu ningun otro tipo di 
manifestacion. 

Gobierno no por crea pr- 
ecdencia 

E dignatario a informa cu Go- 
bierno a ricibi conseho nega- 
tivo di tanto e Organo Con- 
sultivo (Raad van Advies), 
Departamento di Recurso 
Humano, Departamento 
Legislativo y Departamento 
di Finansa riba e convenio di 
Aduana. Si Gobierno cumpli 
cu e convenio cabalmente, 
esaki lo crea un presedencia 
na unda cu otro empleado 
publico por pidi e mesun 
beneficionan y a base di prin- 
cipio di bon gobernacion, 


Gobierno lo mester duna nan 
tambe e beneficionan aki. E 
presedencia aki lo por costa 
entre 50 pa 60 miyon na gasto 
extra di personal. 

Mirando e situacion fman- 
ciero precario di Pais Aruba y 
teniendo na cuenta cu tin un 
protocol cera cu Hulanda den 
cual mester baha gastonan di 
personal, Gobierno no por 
cera wowo pa e consehonan 
negativo y djis cumpli cu e 
convenio di Aduana integral- 
mente. 

Locual Gobierno por 
cumpli cune 

Gobierno a bay di acuerdo pa 
duna tur Duanero un subida 
di un total di Awg. 175,= 
(Awg. 150 + Awg. 25) na pe- 
riodiek y tambe a haci e liña 
pa haci carera mas corto. Pues 
Gobierno a cumpli cu deseo 
di e Duaneronan, pero no 
por cumpli cu tur e puntonan 
di e convenio cabalmente. 

Siguiente paso 


Dos persona ilegal ta huy for 
di Guarda nos Costa 


ORANJESTAD - Segun 
un comunicado di Minis- 
terio di Husticia, diasabra 
mainta pa mas of menos 
7 ? or funcionarionan di 
GNC a tene un rond di 
control y na mesun mo- 
mento ta bolbe tene e con- 
teo di rutina y ta ripara cu 
falta dos persona. 

Mesora a cuminsa cu inves- 
tigacion riba paradero di e 
dos personanan. Den inves- 
tigacion cu a haci a topa cu 
tralie di un bentana di un 
cel kibra. Inmediatamente a 
notifica Cuerpo Policial cu 
a manda un patruya di biaha 
pa mira kico a sosode y haci 
entrega di tanto potret como 
nomber di e dos personanan 
cu a huy. E dos personanan 
tabata sperando riba nan de- 
portacion. 

Ta trata aki di dos persona 
di nacionalidad Venezolano 
y uno di nan ta Reny An- 
thony Baralt Espinoza naci 
17 di Februari 1992 y otro 
ta Luis Fernando Luna Gue- 
vara naci 22 di Juni 1970. Ta 
urgi pueblo di Aruba cu si bo 
por sa algo di nan paradero 
of e sitio cu nan ta scondi- 
endo yama nos tiplijn 11141. 
Cuerpo Policial ta garantisa 
anonimidad. 

Gobierno di su parti lo bay 
brinda informacion directa- 
mente na e Cuerpo di Ad- 
uana. Departamento di Re- 
curso Humano lo haci un 
presentacion na e Cuerpo 
di Aduana en general di e 
beneficionan cu Gobierno 


a duna e Duaneronan a base 
di e convenio. Di e manera 
aki e Duaneronan por wordo 
bon informa di e partinan 
di e convenio cu Gobierno 
a cumpli cune, pa asina e 
Duaneronan por ripara cu 
nan no a sali perhudica. 



Polis y GNC a interveni 
cu bringamento pa 
malcontento cu Albatros 


ORANJESTAD - Segun 
un comunicado di min- 
isterio di husticia dia- 
bierna atardi un pelea a 
tuma luga na aeropuerto 
cual a culmina cu accion 
di parti di Cuerpo Poli- 
cial y Guarda Nos Costa. 

Autoridadnan mester a 
deporta 11 persona for di 
Aruba cu e aerolinea Alba- 
tros, mientras tabatin otro 
pasahero riba mesun vuelo 
cu mester a bay Las Piedras, 
e comunicado ta indica. 

Banda di 4 ? or di atardi ta 
drenta informacion cu e 
avion cu mester a hiba e 
pasaheronan a daña, pero lo 
mester a mira con por yega 
na un solucion. For di mo- 
mento cu a bira conoci cu 
e avion a daña cada ora ta- 
bata bisa e pasaheronan cu 
e vuelo ta sali pa Punto Fijo, 
un retraso cu a dura te cu 
l ? or di marduga pa despues 
e vuelo keda cancela. E dis- 
gusto a bin momento cu a 
nenga nan awa y cuminda 
pasobra ta trata di un vuelo 
special. Ademas e pasahero- 
nan mester ta gradicido cu 
tin un vuelo special cu ta 
sali pa Venezuela, e comu- 
nicado ta remarca. 


Hopi di e pasaheronan aki 
mester a paga como 100 
dollar si e maleta pasa mas 
cu 2 kilo y mayoria di e 
pasaheronan a bin cu tres 
maleta y cada maleta extra 
nan mester a paga. E otro 
pasaheronan a cuminsa al- 
tera pa motibo di oranan 
largo di retraso, nan no por 
a haya ni awa y cuminda y ta 
haya informacion cu nan no 
por biaha mas pa Punto Fijo 
pasobra aeropuerto ta cera 
pero si nan por bay Caracas. 
Di eynan nan mester a bus- 
ca e manera pa yega Punto 
Fijo. E pasaheronan a cum- 
insa grita cu esey no ta 
husto si a paga 360 florin pa 
vuelo mas e cobransa di 100 
dollar pa maleta, a haci cu 
nan a altera mas. Funciona- 
rionan di aeropuerto a pone 
Cuerpo Policial na altura 
di e situacion momento cu 
a sinti cu algun pasahero 
a cuminsa bira fastioso te 
cuminsa bringa. Pa loke ta e 
personanan cu mester a de- 
porta, tambe a bira furioso 
pasobra nan mester a bay 
bek pa e cel na GNC. Polis 
cu man duro mester a pone 
orden pa e situacion calma. 
Debi cu Albatros no tin un 
otro avion a cancela e vuelo. 

Grupo di Taxista na Minister Romero: 



ORANJESTAD - For di 
siman pasa grupo di tax- 
ista a haci yamada pa un 
conferencia di prensa ex- 
presando nan punto di 
descontento. Minister di 
Transporte, Chris Rome- 


ro (MEP) a reacciona to- 
cante e punto. 

Romero a laga sa cu pa varios 
siman e ta hibando reunion 
cu diferente grupo di taxista 
pa atende cu nan punto. Nan 


tin regla pa cambio pa haci 
e sistema uno mas efectivo. 
Tambe ta atendiendo cu DTR 

Nan ta den proceso pa pre- 
senta un aplicacion unda cu 
e turista ora e yega Aruba, of 


mester un taxi, por haci esaki 
via e app, anto eynan e ta haya 
henter e informacion di e taxi 
cu ta bin atende cu e turista. 

Segun e mandatario, esey ta e 
miho forma pa atende tambe 
cu e taxi pirata y ta hiba un 
miho control pa locual ta tra- 
ta esunnan cu tin permiso di 
taxista. E ta bisa cu kier keda 
cla cu e app aki prome cu fin 
di aña. 

E1 a bisa cu gobierno no ta 
neglisha ningun persona, 
pero e ta cuestion di pun- 
tonan cu tin cu wordo atendi 
pa asina bin cu solucion. “Tin 
discusion cu grupo, esun cu 
punto nos ta atende esey pa 
esunnan cu tin mesun punto 
pa yega na algo mas efectivo. 
Unabes cu ta trata algo im- 
portante naturalmente nan 
ta cosnan chikito diferente 
grupo esey ta kico ta wordo 
presenta pa soluciona.” 

Linda Orman, como repre- 
sentante di e grupo di taxista, 
a expresa riba e mandatario 
su comentario y a bisa cu 
nan a vocifera varios biaha y 
bisa minister na mesa cu nan 


ta e grupo cu ta representa e 
grupo di taxista y cu nan lo 
mester sigui na mesa. 

“E carta cu nos a manda SVB 
y DTP ta pa nos yama nos y 
duna fecha di reunion duna 
punto di locual nos a pasa 
luna atras pa sinta cune. Un 
aplicacion no ta soluciona 
e problema interno cu nos 
tin, e no a introduci e idea na 
nos”, Orman a splica. 

Orman ta bisa cu nan no ta 
laga e grupo sa nada 4 e mester 
sinta cu nos na mesa pa wak 
con ta bay hinca den otro’. E 
ta expresa cu un estilo Uber 
ta un diferente manera di co- 
bra di placa cu di taxi. Y tam- 
poco esey lo soluciona e ‘in- 
capacidad di e departamento 
di DTP’. 

Unda e ta splica cu hende tin 
cu warda pa bay dokter, sin 
pago pasobra e departamento 
no por duna un carta pa bay 
SVB. E ta bisa cu lo warda pa 
Minister yama un reunion cu 
nan pa asina nan bolbe pone 
tur punto dilanti y por trece 
un solucion. 


Consulado di Republica Dominicana ta urgi compatriotanan 

pa regla nan documentonan 


ORANJESTAD - Edward 
McCollum, Reprsent- 
ante Comercial y Vocero 
di Consulado General di 
Republica Dominicana na 
Aruba kier invita comuni- 
dad di e isla cu ta biba na 
Aruba pa renoba nan doc- 
umento na tempo. 

Segun McCollum, tabatin un 
mal informacion di asunto di 
renobacion di ID. Prome cu 
aña 2016, hopi pais, incluy- 
endo Republica Dominicana, 
no tabata duna peso na docu- 
mento oficial manera un ID, 


manera cualkier otro pais. 

Mayoria pais na mundo ta 
exigi un documento oficial 
pa renoba un paspoort. Den 
caso di Republica Domini- 
cana na Aruba, e Dominicano 
mester tin un cedula vigente 
pa por renoba su paspoort pa 
asina por aplica pa su permiso 
di estadia na Aruba, pasobra 
si no sosode, ta haya buraco 
na permiso. 

McCollum ta informa cu e 
Dominicano no ta consciente 
y awo tin cantidad di prob- 


lema pa renobacion di per- 
miso na Aruba; pasobra sin 
ID, no por saca su paspoort 
y sin paspoort, no por saca 
permiso di estadia. Na Re- 
publica Dominicana, e ta bisa 
cu sin ID no por habri cuenta 
di banco, no por haci un acto 
notarial y no por cuminsa 
cun proceso legal pasobra no 
tin cedula vigente. 

“E documento aki ta impor- 
tante pa tur Dominicano cu 
ta na Aruba. Nos ta haciendo 
lo imposibel pa trece e Hunta 
Central Electoral cu ta e insti- 
tucion cu ta regula y emiti e 
documento di cedula pa elec- 
cion, pa resolbe un situacion 
legal, un herencia of aspecto 
di propiedad of di mucha; ta 
rekeri e presencia di Domini- 
cano cu tin problema cu nan 
cedula”, McCollum ta splica 

Pa cualkier persona di Re- 
publica Dominicana cu tin 
cedula caduca, por acerca 
Consulado of tene contacto 
cu su persona. Nan ta ceran- 
do un lista dia 30 september y 
tin meta pa yega na cantidad 
di Dominicano cu tin prob- 
lema cu cedula. 


E siguiente diasabranan lo ta 
habri entre 11:00 am te cu 
3:00 pm pa asina ‘capta tur 
persona cu tin problema cu 
ID’. “Tin persona na Aruba 
cu tin nan paspoort caduca 
for di 2016/2015 pasobra nan 
a casa cu hende Aruba y nan 
a permiti cu nan documento 
caduca pasobra nan no ta in- 
teresa den renoba, awo pa 
motibo di esey ta dificil pa 
renoba nan documento.” 

Ta spera pa tur hefe of com- 
pania cu tin persona Do- 
minicano trahando pa nan, pa 
tuma contacto cu McCollum 
pa haci cita y asina atende y 
resolbe problema sin cu e tra- 
hado tin cu sali for di trabou. 

Nan mester haci henter e 
proceso no mas laat cu luna di 
november pa e Hunta Elec- 
toral yega Aruba, pa motibo 
mester cooperacion urgente 
pa asina tur Dominicano por 
tin nan papel y documento 
den ordo. 

“Gobierno di Aruba a traves 
di nan instancia di migracion, 
nan ley ta bon cla y specifico 


y nos consulado nos ta com- 
pronde cu ta pa cumpli ley 
pa regula pa tin docuemn- 
to vigente. Ley di Aruba ta 
stipula cu ley mirgatorio ta 
pa documento di pasaporte 
mester tin 6 luna vigente pa 
por cuminsa pa renobacion di 
permiso”, e ta splica. 

Pa esnan cu tin posibilidad fi- 
nanciero cu mester bay Santo 
Domingo pa vakantie of cu- 
alkier cos, pa e ora percura 
tambe pa haci renobacion di 
tur documento sea paspoort y 
cedula. E ta bisa cu ‘ta impre- 
scindibel pa renoba prome e 
cedula pa opta pa paspoort’. E 
proceso di passpoort ta tarda 
1 pa 3 luna. 

McCollum ta bisa cu nan ta 
purbando di trece e Hunta 
Central Electoral, si tin mas 
problema di cedula mas lihe 
pa servidor y Consulado di 
Republica Dominicana por 
trece nan. E ta bisa pa spe- 
cifica nomber y number di 
documento. Pa asina Hunta 
Central y Ministerio di Rela- 
cion Exterior por yuda den e 
proceso cu urgencia prome 
cu september caba. 

Editorial 


Siman grandi ta cuminsa. 

Den incertidumbre... 


Nos ta para na inicio di un siman crucial 
atrobe, y ademas rondona pa bastante discu- 
sion y discordia. Na e momento aki atencion ta 
bay mayoritariamente na e acontecimentonan 
local, manera e diferente protestanan cu ta tu- 
mando lugar, manera den e siman cu a conclui. 
Esey ta logico tambe ya cu ta dificil pa ignora 
nan, si acaso esey lo tabata consehable. Fuera di 
e debate continuo riba e escogencia cu mester 
haci entre e diferente opcionnan ofreci pa yega 
na soluciona (pa un gran parti) nos problema 
di desperdicio, nos tin tambe e malcontento cu 
a cuminsa surgi entre diferente grupo dentro 
di e aparato gubernamental cu ta desea di mira 
mas accion den regla e exigencianan cu nan 
tin. Aki ta trata di entre otro cuerpo di adua- 
na, docentenan den enseñansa, mientras cu ta 
cuminsa tende tambe malcontento di banda di 
departamento di inmigracion, y mas. Hopi di 
e kehonan tin di haci directo o indirectamente 
cu e problema di semper: recurso fmanciero 
di gobierno disponible of no. Den e situacion 
actual ta cuminsa cu bisa cu no tin placa, pero 
probablemente lo termina bisando cu nan a 
logra haya algun solucion toch. Unda nan ta 
logra haya e placa aki, nos no sa pero ta parce 
posible pa logra solucion aunke sea parcial. 

E urgencia ta grandi, pasobra no ta consehable 
pa laga tension keda ‘build up’ te na un punto 
cu nos ta yega na un situacion indeseable cu 
posible consecuencia pa nos economia. Aki 
tambe semper mester biba cu e idea cu den un 
economia casi totalmente dependiente di turis- 
mo, agitacion y desorden ta e ultimo cos cu nos 
mester. Sin embargo, protesta y demostracion, 
semper si esaki ta bay na un manera ordena, ta 
parti di e derecho di expresa opinion publica- 
mente y no mester hiba nos inmediatamente 
na e conclusion cu tin caos na caminda. 

Mientras cu gobierno ta purba deal cu e prob- 
lemanan local, practicamente no tin atencion 
pa e problema grandi cu ta e continuacion di e 
pleito - segun nos opinon keto bay innecesario 
- cu Hulanda tocante e supervision fmanciero 
di Reino. Diabierna proximo tin programa e 
reunion clave di Conseho di Ministro di Re- 
ino unda, segun a sali afo te awor, gobierno di 
Aruba lo mester presenta un plan con e asunto 
mester sigui. Aki ta dificil imagina un solucion 
intermedio cu cual ambos banda por biba. Prac- 
ticamente no ta posible reconcilia e puntonan 
di bista, unda gobierno di Aruba en realidad ta 
rechasa supervision di Reino, mientras di otro 
banda Hulanda ta haya cu esaki ta necesario. 
Ta dificil imagina ‘djis un tiki supervision’ y si 
acaso e mester t’ey esey ta solamente posible 


si gobierno di Hulanda/Reino regla esaki, pa- 
sobra Aruba no ta bay cana e caminda ey, esey 
ta algo cu ta sigur, despues cu a haci e esfuerso 
pa desmantela e supervision via e ley di Aruba. 

Cierto publicacion den prensa Hulandes ta in- 
dica cu tin varios partido y politico individual 
cu ta ‘completamente harta’ cu Aruba pa loke 
ta e tema aki, y lo apoya medida fuerte di gabi- 
nete Hulandes, si esaki dicidi cu esey ta e ruta 
pa tuma. 

Den e caso cu esaki sucede, Aruba por keda 
confronta posiblemente hasta cu medida si- 
multaneo den forma di un ley di Reino pa sub- 
stitui e ley di supervision (LAft) desmantela 
na juni, y un decreto real pa obliga gobierno 
di Aruba implementa e recomendacionnan pa 
presupuesto di 2019 tambe. Esaki tin su ben- 
taha y desbentaha. Di un banda esaki ta bay 
limita grandemente e posibilidadnan cu go- 
bierno di Aruba lo tin pa tene gruponan den- 
tro di e aparato publico contento, pero di mes 
manera por mustra riba e Tuerza mayor’ cu e 
intervencion Hulandes lo significa... Cu otro 
palabra, un accion Hulandes pa loke ta super- 
vision lo crea ‘un enemigo externo’ cu lo por 
yuda pa kita e gruponan cu nan exigencia for di 
lomba di gobierno. 

Y cu esey lo a logra neutralisa e situacion? Nos 
no ta kere, pasobra aunke lo tira culpa riba e in- 
tervencion Hulandes, hopi lo culpa toch e go- 
bierno sinta actualmente pa e situacion, unda e 
medidanan tuma ta toca nan interes. Ademas, 
ta keda suficiente tema unda gobierno mester 
mustra diligencia, cu intervencion Hulandes 
of no. Tumando na cuenta e tema cayente di e 
maneho di desperdicio, cu no ta bay calma por 
lo pronto, sigur no si den parlamento e frac- 
cionnan gubernamental aproba e cambionan 
den e ley di Serlimar sin mas. Loke por bay 
sucede despues ta un proceso largo den corte 
cu ta keda ‘drag on’ te dia di eleccion na 2021... 
Ningun gobierno lo mester desea esaki pa su 
mes, y sigur no si esaki ta bira e candela cu lo 
yuda cende tur otro malcontento cu por tin. 
Ta di supone cu tur partido politico ta traha cu 
e speransa di por bolbe den gobierno. No cu 
ta nos responsabilidad pa salbaguardia ningun 
gobierno, pero nos no por detecta tanto logica 
den e rumbo cu e asuntonan clave pa e periodo 
di gobernacion aki ta tuma. Mas bien nos por 
cuminsa papia di loke na Ingles nan ta yama 
‘self-inflicted wounds’ cu ta haci daño grandi 
mientras cu oposicion ta relativamente ‘manso’ 
na e momento aki. Dianan straño, por cierto. 

Nicaragua: Ortega ta prohibi entrada di diplomatico Mericano y asesor di 

Almagro 



MANAGUA (EFE) - Di- 
asabra pasa Nicaragua a 
nenga e entrada di shete 
diplomatico cu tabata 
busca un impulso pa e dia- 
logo cu e Gobierno pa via 
di e crisis di e pais, entre 
nan e embahador di Mer- 
ca na OEA, Carlos Trujillo 
y Gonzalo Koncke, Hefe 
di Gabinete di Secretario 
General di organismo, 
Luis Almagro, segun un 
documento. 

Trujillo, Koncke y otro cinco 
diplomatico tabatin planea di 
biaha pa Nicaragua pa purba 
di haya un dialogo cu e presi- 
dente Daniel Ortega y busca 
un salida pa e crisis cu a cum- 
insa e 18 di april di 2018 y cu 
a laga centenares di morto, 
detenido, y persona desapa- 
recido, ademas di miles di 
Nicaragueño cu ta na exilio. 


Algun di e diplomatico di e 
cual Ortega a dicidi awe di im- 
pedi su entrada na Nicaragua 


ta forma parti di un comision 
crea na fmal di augustus pa e 
Organisacion di Estadonan 


Americano (OEA). E organ- 
ismo tin un plaso di 75 dia pa 
purba di negocia cu Ortega. 


Si e comision lo fracasa y 
Ortega ta nenga pa dialogo, 
OEA lo por suspende Nica- 
ragua, e mayor sancion cu e 
organisacion tin y cu den 70 
aña di historia, a uza esey den 
dos biaha: cu Honduras na 
2009, despues di e golpi di 
Estado y cu Cuba despues di 
e triunfo di e Revolucion di 
Fidel Castro, na 1959. 

Desde ayera e diplomati- 
conan tin prohibi e entrada 
pa e pais Centro Americano, 
segun ta bisa un documento 
di e Direccion General di 
Migracion y Stranhero di Ni- 
caragua. 

E Gobierno di Ortega a nenga 
na varios biaha pa reconoce 
e legitimidad di e comision 
cu a ser crea pa OEA, cu ta 
considera un instrumento di 
“injerencia” di parti di Wash- 
ington. 


Mexico: Cantidad di morto por aumenta den e graf mas grandi descrubi 

na Jalisco 


JALISCO (Infobae) - In- 
stituto Jalisciense di Cien- 
cia Forense a duna un in- 
formacion nobo di e graf 
na unda tabatin 119 saco 
cu e resto di al menos 
44 persona na Zapopan, 
Jalisco. 

E cifra di restonan cu a ser 
haya ta componi di e manera 
siguiente: nuebe curpa com- 
pleto, 17 incompleto, nuebe 
cabes y nuebe heup di dife- 
rente persona, e personal di e 
dependencia a bisa. 

Ainda tin piesanan cu ta anali- 
sa pa e investigadonan, asina 
cu e number di e victima lo 
por aumenta, e autoridadnan 


a bisa. E manera cu e curpan- 
an a ser warda y scondi den 
e pos ta haci su identificacion 
mas compleho, pa motibo cu 
e forense mester revisa weso 
pa weso y haci pruebanan pa 
determina si nan ta pertenece 
na e mesun skelet. 

E graf tin dies meter di pro- 
fundidad y ta ubica den me- 
nos di un kilometer di un 
cuartel di e Polis Federal. Te 
awor ta califica como esun 
mas grandi cu a ser haya na 
Jalisco, un teritorio cu pres- 
encia di e Cartel di Jalisco 
Generacion Noboy di e cual 
Nemesio Oseguera Cer- 
vantes, alias “E1 Mencho” ta 


su lider. 

E desconfiansa di e famianan 
di e personanan cu a disparce 
pa autoridadnan ta haci un 
impulso pa yega te e luga y 
asina nan mes por verifica cu 
no ta keda resto di curpanan 
bandona pa negligencia. 

Den un comunicado, e col- 
ectivo Tamilias Unidas por 
Nuestros Desaparecidos’ na 
Jalisco a solicita pa e Gobi- 
erno federal ‘ayudo urgente’ 
y a pidi no laga nan su so pa 
loke el a denomina un “crisis 
forense” cu no a ser enfrenta 
debi na cu e gobierno estatal 
“no ta conta cu e capacidad y 
recursonan” pa haci’e. 



Honduras: Mas di 18.700 muchanan menor di edad a ser deporta na 2019 


TEGUCIGALPA (EFE) 
Un total di 18.770 
muchanan menor di edad 
Hondureño a ser deteni y 
deporta pa e pais den aña 
2019 ora nan tabata purba 
di biaha ilegalmente pa 
Merca, Mexico, paisnan 
Centro Americano y Eu- 
ropa, un fuente oficial na 
Tegucigalpa a informa di- 
asabra pasa. 

Entre januari y e 6 di sep- 
tember Merca a deporta 
424 mucha menor di Hon- 
duras, di nan 287 ta mucha 
homber y 137 mucha muhe, 
un informe di e Observato- 


tempo ey, via aereo, 1.978 
menor di edad Hondureño 
sin documento, 768 mucha 
muhe, e informe ta añadi. 
Otro 16.220 menor Hon- 
dureño, hopi nan a bay su 
so, tambe a ser deporta pa e 
autoridadnan Mexicano via 
terrestre, mientras cu otro 
144 mucha y adolescente a 
ser repatria desde Guatemala, 
E1 Salvador y Belice, e docu- 
mento ta precisa. 

Merca a deporta na 2018, 296 
mucha Hondureño, mientras 
cu 9.110 a regresa for di Mex- 
ico, 64 a ser expulsa desde 
rio Consular y Migratorio de E autoridadnan Mexicano paisnan Centro Americano, 
Honduras a señala. a deporta den e periodo di y otro tres di paisnan di Eu- 



ropa, segun cifranan oficial. 
Di acuerdo cu organismo 
di derechonan humano, un 
centenar di Hondureño, hopi 
di nan menor, ta Sali tur dia 
via Merca y nan ta paga pa 
traficante di personanan can- 
tidad grandi di placa. 

Den ultimo añanan, e iregu- 
lar migracion pa Merca des- 
de Honduras, asina como 
tambe E1 Salvador y Guate- 
mala, paisnan cu ta integra e 
Triangulo di Nort di Centro 
America a aumenta pa e vio- 
lencia y nivelnan halto di po- 
bresa cu ta afecta e nacionnan 
ey. 

Trinidad & Tobago: Mas di 3000 Venezolano a haya permiso di trabao 


PORT OF SPAIN (LaPa- 
tilla/CaribbeanNational- 
Weekly) - Prome Minis- 
tro Interino di Trinidad & 
Tobago, Colm Imbert, a 
bisa cu te awor 3091 Vene- 
zolano a ricibi permiso di 
trabao pa un aña na e pais 
aki, a base di e amnistia 
implementa pa gobierno. 
Imbert, ken a divulga e no- 
ticia aki diabierna pasa den 
Parlamento, a bisa cu e poco 
mas di 3.000 permiso ta bin 
di 16.523 solicitud di Vene- 
zolano pa haya registracion 
pa por traha legalmente na 
e pais. Segun Imbert auto- 
ridadnan Venezolano y Inter- 
pol a procesa caba 5.148 so- 


licitud y a recomenda apro- 
bacion pa esakinan. 

Como respuesta riba pregun- 
ta, Imbert a bisa cu e sistema 
ta tuma tempo ya cu ta proc- 
esa e peticionnan verificando 
identidad di e personanan cu 
Organisacion Internacional 
Policial (Interpol), pa detecta 
eventual antecedente crimi- 
nal. Imbert a revela cu mas 
di 100 Venezolano a resulta 
di tin antecedente criminal. E 
no por a bisa si e personanan 
ey ta na Trinidad & Tobago 
ainda o cu ya a repatria nan. E 
amnistia ta permiti esunnan 
cu a haya permiso traha un 
aña legalmente na e pais. 



Venezuela: Mas piloto Ruso y miles di misil anti-aereo 



PR14, cu ta provee e rampa 
di lansamento. Segun su pa- 
recer, a hiba un compleho di 
lansamento pa La Fria, estado 
Tachira. Y cu mester tin un 
mas den parti nororiental, 
cu por ta riba Peninsula di 
Paraguana, haf di Altagracia 
na costa oriental di Lago (di 
Maracaibo) o na Base Rafael 
Urdaneta. 

Y cuanto daño un instalacion 
Techora’ di fabricacion Ruso 
asina por causa? 


“Tin compleho di alcance di 
32 o di 27 kilometro, pero 
eseynan ta sistema bieu cu ta 
lansa un misil so cada biaha y 
contra un avion. Tin sistema 
di corto distancia cu ta loke 
Merca y Colombia ta teme 
mas pasobra nan ta dificil di 
detecta. Den region Andino 
so tin 324 misil di e tipo aki. 
Na nivel nacional tin como 
cinco mil di e tipo aki. A train 
miliciano durante varios aña 
pa maneha e sistemanan aki.” 


CARACAS (LaPatilla/ 
Reuters) - Segun noticia 
capta for di Twitter, usu- 
arionan local a detecta 
yegada di 42 piloto Ruso 
di avion Sukhoi na Ven- 
ezuela y lo a keda aloha 
den algun hotel na Ara- 
ure, estado Portuguesa. 
Fuentenan militar a sigura 
cu Mando Militar y siguri- 
dad di Maduro, di servicio 
G2 di Cuba, ta desconfia e 
piloto Venezolano”, segun 
un tweet di Luis Borjas, 
ex-Hefe di Redaccion di 
diario Notitarde. 

Despues di e expresionnan 
di e politico Chavista Pedro 
Carreño, a surgi mas aten- 
cion na Venezuela y Colom- 
bia pa loke el a bisa tocante 
posibilidadnan pa ataca Co- 
lombia cu misil o avion cu 


ta carga bom. Un Sukhoi cu 
ta sali di Base Aereo Santo 
Domingo na estado Tachira 
ta tuma como 20 minuut pa 
yega Bogota, es decir 1.200 
seconde y no 11 manera Car- 
reño a afirma. Distancia entre 
Bogotay Santo Domingo den 
linea recto ta entre 400 pa 500 
kilometro. Esey ta e veloci- 
dad di un Sukhoi 30 cu Forsa 
Aereo di Venezuela tin. 

Asina un oficial halto di forsa 
aereo Venezolano ta splica, 
ken ta expresa preocupacion 
pa loke ta sosodiendo cu 
e asina yama ehercicionan 
militar cerca di Colombia. E 
ta mas preocupa tambe pa e 
misilnan cu a trece te cerca di 
frontera. 

E general ta splica cu e loke 
el a mira riba video ta trata di 
misilnan berdadero. “E misil 
real ta bay riba un truck Ural 

Hulanda kier sa mas di Venezolanonan cu ta hoga 



DEN HAAG - Ministerio 
di Defensa Hulandes ta 
bay investiga si tin mas y 
miho cifra disponible di e 


cantidad di Venezolano cu 
a hoga durante nan biahe 
pa purba yega Aruba, Bo- 
naire y Corsou. Esey ta e 


compromiso cu secretario 
di estado Barbara Visser a 
haci durante debate den 
Tweede Kamer unda cu 
Parlamentario pa Groen- 
links Isabelle Diks a anun- 
cia un mocion pa esaki. 

Kustwacht pa Caribe te awor 
solamente ta anuncia cifra di 
e cantidad di persona cu nan 
ta logra salba, pero Diks kier 
sa awor tambe cuanto Vene- 
zolano ta sea hoga o keda de- 
sapareci. 

Visser ta bisa cu mester tene 
cuenta cu no ta posible haya 


un bista completo, pero a 
compromete su mes pa purba 
haya sa si tin posibilidad di 
amplia e reportahe di Kust- 
wacht. Esey tabata suficiente 
motibo pa Diks retene su 
mocion cu e tabatin prepara 
pa urgi gobierno amplia e re- 
portahe di Kustwacht pa in- 
clui e tipo di informacion aki 
tambe. 

Kustwacht tin den region di 
Caribe un tarea di ‘Search 
and Rescue’ y di coordina- 
cion y ta constata cu tin un 
fluho constante di hende cu 
ta sigui huy for di Venezu- 


ela. Ta importante pa haya sa, 
banda di e hendenan rescata 
pa Kustwacht mes, di e hen- 
denan cu ta logra yega na e is- 
lanan riba nan mes o ta hoga 
den nan intento. E peticion ta 
pa inclui e datonan nobo aki 
den relato anual di Kustwa- 
cht. 

Segun Parlamentario Diks 
den Mediteraneo tin bon co- 
laboracion cu Organisacion 
Interacional di Migracion 
(IOM) cu ta registra di cu- 
anto hende ta trata, pero pa 
Caribe no tin e informacion 
aki ainda. 


Hende di edad ta hiba bida ‘inhumano’ den pobresa grandi 



KRALENDIJK - Anci- 
anonan na Hulanda Cari- 
bense hopi biaha ta biba 
un bida di miseria pa mo- 
tibo di pobresa y falta di 
prevision.’ Esaki ta sali for 
di un rapport di investiga- 
cion cu Defensor di Pueb- 
lo Nacional ta publica 
diamars ultimo. 

c Maneho cu ta garantisa e 
siguridad di existencia di 
hende grandi di edad’ segun 
e tratado di keho ‘awor mes- 
ter haya prioridad’. “Cu esaki 
gobierno mester cuminsa 
traha aworaki”, Defensor di 
Pueblo Nacional Reinier van 
Zutphen ta bisa. Esaki ta se- 
gun e fuente Retkaribense. 

Relato doloroso 

Pa e investigacion Van Zut- 
phen a papia cu diferente 
hende grandi di edad y aux- 
iliante den e municipionan 
Caribense Boneiro, Sint Eu- 
statius y Saba. “Mi a topa re- 
lato doloroso”, e ta conta. 

“Asina tin anciano cu no por 
paga nan seguro di entiero 
mas of cu ta biba isola. Pero e 
di mas doloroso ta e relatonan 


di hende grandi di edad cu no 
tin cuminda tur dia. Esey a 
shock mi, esaki no por.” 

Medidanan di minister ta 
‘insuficiente’ 

Dos luna pasa Secretario di 
Estado Tamara van Ark di 
Asuntonan Social y Empleo 
den un carta na Parlamento a 
anuncia ‘cu lo tuma medida’ 
y cu e compensacion di AOV 
(comparabel cu AOW na 
Hulanda Europeo) ‘lo subi na 
Hulanda Caribense”. 

Pero defensor di pueblo ta 
haya e medidanan di e sec- 
retario di estado ‘insufici- 
entemente concreto’. “No ta 
suficiente cla cua gobierno ta 
tuma cua pasonan y unda e 
direccion ta keda. Tambe tur 
cos ta mustra manera cu e au- 
mento di e AOV cu a anuncia 
den e carta di Kamer lo no ta 
suficiente.” 

Hulanda Caribense ta dos 
biaha mas caro 

Anciano cu solamente un 
compensacion di AOV ape- 
nas por sobrevivi y hopi biaha 
ta biba den pobresa grandi, 
e defensor di pueblo ta con- 


stata. “E gastonan di prome 
necesidad di bida na Hulanda 
Caribense hopi biaha ta casi 
dos biaha mas halto cu na 
Hulanda Europeo, mientras 
cu e compensacion di AOV ta 
mas o menos igual na e AOW 
Hulandes.” 

“Gasto di biba ta halto y com- 
prasnan ta caro. Hopi anciano 
apenas por paga berdura y 
fruta fresco. Y hende grandi 
di edad cu por ehempel tin 
derecho riba onderstand spe- 
cial (comparabel cu bijzonde- 
re bijstand na Hulanda) hopi 
biaha no sa esaki pasobra tin 
falta di pretension di pobresa. 
Asina nan ta resulta mas lihe 
ainda bou di e limite di po- 
bresa.” 

‘Mesa Caribense’ ta nec- 
esario 

E solucion rapido, segun de- 
fensor di pueblo, entre otro, 
ta den forma di un asina yama 
c Mesa Caribense’. “Tur de- 
partamento cu un tarea den 
Hulanda Caribense mester 
conecta cu esaki, bou di guia 
di Ministerio di Asuntonan 
Interior y Relacionnan den 
Reino”. 


“Instancianan di gobierno 
mucho biaha ta sali for di nan 
propio tareanan, responsabi- 
lidadnan y budjetnan”, Van 
Zutphen ta bisa. “Nan no ta 
realisa suficientemente cu 
nan maneho ta bini hunto 
cerca hende di edad halto 
vulnerabel na Hulanda Cari- 
bense. 

Envolvi e grupo na bista 
den e maneho 

Defensor di pueblo ta haya cu 
gobierno mester wak e situa- 
cion di biba na e diferente is- 


lanan mas tanto cu e bril di e 
grupo ey. P’esey e ta boga pa 
envolvi ancianonan y auxilia- 
ntenan pro-activamente den 
e desaroyo di e maneho. 

Diaranson ultimo Van Zut- 
phen tabata na Boneiro y a 
papia cu representantenan di 
e instancianan di gobierno 
y organisacionnan social to- 
cante e rapport di investiga- 
cion Oog voor Ouderen in 
Caribisch Nederland (Cu 
atencion pa hendenan grandi 
di edad na Hulanda Cari- 
bense). 


Desconocinan a los tiro den club nocturno Magnum 


ZOETERMEER— Un bi- spanta pa un tiroteo cu a 
aha mas Zoetermeer a ser tuma luga den e club Nep- 



tuno Club Magnum. 

Desconocinan a los bala riba 
e klop den Van der Hagen- 
straat alrededor di 3’or mar- 
duga. No tabatin heridonan. 
Algun desconoci a huy den 
un auto. Tin diferente per- 
foracion di bala den e porta di 
e Club Magnum. 

E restaurant riba e Club E1 
Sultan tabata habri na mo- 
mento di e tiroteo. Polis a 
start un investigacion. Den 
december autoridadnan a 


cera Club Magnum pa 6 luna 
pa motibo di tiroteonan y 
explosivo cu a pone dilanti e 
negoshi. Na februari a bolbe 
haya un explosivo. Despues 
di esaki a cera e restaurant 
tambe riba e club temporal- 
mente. Pa Burgemeester Ap- 
troot di Zoetermeer e caña a 
yena. 

Pa su parti nan cera e negoshi 
permanente, segun Omroep 
West. Esaki ta un indicacion 
cu no mester tin e clubnan aki 
den centro di Ciudad. Den 


Zoetrmeer regularmente tin 
incidentenan di violencia den 
clubnan nocturno. Club Co- 
bra a keda cera den februari 
pa un aña despues di dos tiro- 
teo den corto tempo. Club 
One mester a cera su portan- 
an den juni 2018 defmitiva- 
mente. Na prome instancia a 
cera e club un aña despues di 
un trofeo cu arma automati- 
co. Prome cu esaki tabatin 
un incidente cu un explosivo 
fuerte. Burgemeester Aptroot 
a dicidi di revoca e permit 
permanente. 

Cumpra, renoba 
oftraha. 


Pa mas informaáon yama 523 2250 


BANCO Dl CARIBE 




Sehos a realisa 761 cirugia di emergencia 


WILLEMSTAD - Despues cu 
e operacionnan a stop dia 10 
di juli ultimo, Hospital Sint 
Elisabeth a realisa 761 opera- 
cionnan di emergencia. Esaki 
ta yega na un total di 4360. 

Mas cu 300 operacion a ser pos- 
poni pa motibo cu no tabata sufi- 
ciente material disponibel. E fac- 
turanan awo ta ser paga directa- 
mente pa SVB, pero e debe ante- 
rior ainda t’ey. Esaki a aumenta na 
casi 100 miyon florin. 



Oro Venezolano ya no ta pasa via islanan 



WILLEMSTAD - E impor- 
tacion, exportacion y tran- 
sito di oro desde Venezu- 
ela ta prohibi na Corsou. 
Aruba tambe a introduci e 
prohibicion. 

E rason ta pa motibo cu e 
mineria di oro na Venezuela 
ta controla pa gruponan arma. 
Den e ultimo cinco añanan a 
comercialisa 130,000 kilo di 
oro via Corsou y 30.000 kilo 
via Aruba. No tin comercio via 
Boneiro y no tin cifranan dis- 
ponibel pa Sint Maarten. 


Lista di espera pa casnan di 
anciano a aumenta 


AMSTERDAM (Dutch- 
News.nl) - E number riba 
e lista di espera pa un luga 
den un cas di anciano lo- 
cal of pa apoyo di enfer- 
meria den casnan ta con- 
tinua aumentando, yegan- 
do casi 14.000 persona na 
juli, esaki ta locual NRC a 
informa diabierna ultimo. 

E total di personanan cu ta 
busca un luga na un cas cerca 
di nan adres actual of pa ser- 
vicionan di atencion a au- 
menta na mas di 1.000 desde 
februari y 4.000 persona ta 


wardando durante mas di seis 
luna. 

E scarsedad di enfermeranan 
y e aumento di e demanda 
debi na embehecemento di e 
poblacion a contribui na po- 
blacion, esaki ta segun e cor- 
ant. “ E ta un situacion di cri- 
sis”, E Jeroen van den Oever 
a bisa de e organisacion di 
enfermeria Fundis. “Nos tin 
60 cupo habri di 800 enfre- 
mera di districto y de bes en 
cuando nos tin cu bisa e pa- 
shent no” 

A10 lCLASIFICADO 


Clasificado 


ECONOMICO 



Personal GRATIS max. 20 palabra 


PASA LAGA BO AVISO NA OFICTNA D1 BON DIA 
ARUBA WESTSTRAATW22 FOR D1 9:OOAM-4:OE)PM 


Email nos na 

ela ssified@c s| mv.coni 


TABENDE 

Commercial property in Bar- 
cadera, build-up 424 m2, land 
2400 m2 for $337.000 
Tel. 593 6318 


TAHUUR 

Apt. na Tanki Leendert pa 2per- 
sona Afl.700/luna y Afl.700 dep. 
utilities apart pa drenta 1 Sept. 

Tel: 567288 


SERVICIO PUBLICO 

ta yuda busca cas 
pa cumpra of huur 

Tel. 563 1449 


FOR REISTT 

Timeshare La Cabana 
to rent studio 
24 oct. to 29 oct. 2019 

Tel.6416184/583 8132 


SERVICIO PUBLICO 

ta haci tur tipo di trabou 
di costurera 

Tel. 593 2085 


TA BUSCA 

Un hende cu portraha bon, 
un tapa di pos mediano 

Tel. 587 2357 


TA BENDE 

un cas: 3 camber / 2 baño 
na Primavera, Awg.395.000 

Tel.592 9966 


SERVICIO PUBLICO 

Mi ta ofrece servicio di 
electricidad en general, 
problema cu corto circuito 
y mantencion 
Tel. 566 5026 


SERVICIO 

Unified One Events 
Photos , films, wedding 
Tel. 749 2533 


SERVICIO PUBLICO 

Master Nails 

Pa e miho servicio y experiencia 
den mantencion y atencion pa 
bo huñanan. Yama pa un cita 

Tel. 744 9214 


SERVICIO PUBLICO 

Ta haci tur trabou di 
construccion y carpinteria y tur 
cos cu ta furamento di stul 

Tel: 746 0518 


SERVICIO PUBLICO 

Sra. ta busca trabou den cuido 
di mucha y anciano y tambe 
limpieza di cas of oficina 

Tel. 749 6870 


SERVICIO PUBLICO 

Buscando auto pa huur y na 
bon prijs? yama nos 
Tel. 593 9953/ 593 8453 


TA BUSCA 

Handyman 

pa mita dia un biaha pa siman. 
Mantencion pa fo y rond cas. 
Paga cada biaha, pa ora 
Tel. 587 2357 


SERVICIO PUBLICO 

Barata Barata 

Nos ta chapi, lanta sushi, spuit 
veneno, corta mata, na bon prijs 
Arubiano balente 

Call 592 5766 


SERVICIO PUBLICO 

Pa haci trabow di verf y chapi, 
tur mantencion di pafor di cas 
Yama y puntra pa Benito na 

Tel.593 0040 


Te Huur en of Te Koop 

Woonhuis plus Omheining 
2slaapkamer, Ibadkamer 
keuken/woonkamer 
voor/acherporch Babijn 
1650 florin P/M plus borg 
Tel. 7417262 


ABONA PA SOLAMENTE AFL. 38,- PA LUNA Y RICIBITUR DIA BO CORANTNAN PREFERI 

MAS CERCA EDI10! 



Telefon 

Nomber completo:. 

Adresdi entrega:. 

Adresdi cobranza:. 

Paqo Adelanta: □ 3 Luna 


□ Cobranza na Cas. 

□ Cobranza na Trabao. 

□ Paga via Banco (Standing Order) Aruba Bank no:33266 8 

□ Paga Aruba Bank AB0 0NLINE . 

□ Paga CMB 0NLINE . 

□ Personal na ofkina di Bon Dia Aruba. 

□ Pone den Box. 

□ Tira den Cura. 

□ 6 Luna □ 1 aña 


Yama na telefort: 582-7800 of manda un email na accounting@bondia.com 

www.bondia.com 


TAHUUR 

Per aug groot appartament 
lof 2 personen slaapkamer 
met airco inverter 
ongemeubileerd 1000,- p/m 
gemuebileerd 1200,- p/m 
excl. elektra & gas 
Tel. 747 2298 


SERVICIO PUBLICO 

Christina God Gifted Spiritualist 
I specialize in love marriage 
I will reunite the separated 
I remove all evil negative 
energy 

I succeed where others have 
failed fast immediate results 
1-561-557-9540 


SERVICIO PUBLICO 

ta drecha tur sorto 
di Imagen y verf 

Tel. 584 2489 


GRATIS 

Nos ta piki tur sorto di auto bieu, 
gratis. Tambe airco, bateria, 
stoof, wasmachin, frigidaire etc 

Tel. 561 4297/561 5179 


SERVICIO PUBLICO 

Ta haci tur trabou di 
construccion y carpinteria y tur 
cos cu ta furamento di stul 

Tel: 746 0518 


SERVICIO PUBLICO 

Masaje relajante, sports ma- 
sajes, aroma terapia, piedras 
calientes, reflexologia, faciales 
Sabana Basora # 157 P.Ch. 

Tel. 5618520 


FOR REISTT/TA HUUR 

1 Apartment full muebla 
cu airco incluye gas, awa, elect. 
Por drenta awe mes, ta keda 
highway Sta. Cruz 
Contact Cel. 741 8637 
of 899 0746 

TAHUUR 

Bachi pa tur ocasion 
Tel. 749 2533 


TA HUUR 

un cas 

3 kamber/2 banjo, exclusivo, 
Afl. 2.750,- p luna, Monte 
Verde Residence, jama 

Tel.592 9966 


TABENDE 

BBQ Grill tipo cilinder 
“criyoyo” duradero 
Prijs Afl.250 
Tel. 569 7787 

SERVICIO PUBLICO 

Construction 

remodelacion di cas, traha cas 
apartment, traha y drecha dak, 
electricidad, verf pega mosaico ; 
traha cura, plomeria. Bon prijs 

Tel.593 3141 


SERVICIO PUBLICO 

Gran Feria di Fruta y Verdura 
na Rococo Plaza diahuebs, 
diabierna y diasabra 3 or te cu 
8 or anochi . Tur siman 


TABENDE 

un cas na Caya Solo/ Tarabana 
Residence di 3 camber y 2 
baño, pa Fls.350.000 yama na 

Tel. 593 6318 


SERVICIO PUBLICO 

Mi ta ofrece servicio di electri- 
cista en general corto circuito y 
mantencion 

Tel.566 5026 


TABENDE 

Isuzu Trooper 1990 
Afl.1500 

Mitsubishi Montero 1999 
Af1.3000 

Cel. 597 7815 


TA HUUR 

1 Studio apt. muebla (airco 
separa) pa Fls.850 serka di 
higway di Santa Cruz. 
Hende serio so ! 

Tel.7418637 / 699 0746 


TA BENDE 

off huur un trailer de 2 camber 
1 baño sala y cocina pa mas 
información yama 

Tel.5927934 


TAHUUR 

Apartment full muebla. Incl. 
awa, excl. coriente. Vecindario 
Tele Aruba. 

Pa mas info yama 
Tel.593 8488 / 593 7755 


SERVICIO PUBLICO 

recojemos todo tipo de basura 
(nevera, estufa, etc) 

Tel. 5641979 


TA HUUR 

un apartament di 1 kamber, 
exclusivo, pa 1 persona, Afl. 
750,- mas 1 luna di deposit. 
Reamuurstraat, Companashi 

Tel.5929966 

TABENDE 

Toyota Yaris 2008 color preto, 
automatic. Pa mas info yama 

Tel. 592 6657 


SERVICIO PUBLICO 

Pa tur trabou di tapiceria di 
mueble, auto, yate y barco. 
Nos ta haci trabou di cabana y 
bambu y nos ta verf 

Tel: 569 7539/737 3993 

Ruthy Vrieswijk-Bergen: 

‘Bon dia yen di alegriaaa’ 



ORANJESTAD - Ohala nos por a 
informa nos lectornan di nos re- 
lato semanal den nos prestigioso 
corantnan local cu nos a haya 
atencion di DOW pa cu nos peti- 
cion pa un of mas sleeping police 
den nos caya di Dadelstraat den 
curason di nos dushi bario di Da- 
kota tur dia, pero esaki lamenta- 
blemente no ta e caso. 

Tin personanan cu nos a topa den fm 
di siman cu a bisa nos pa sigui skirbi 
di dje den corant te ora nan fada cu 
nos y complace nos, pero mi no ta 
kere cu nos lo gusta haci esey. Nos no 
kier pa nos hendenan di DOW y of 
gobierno mustra bobo cu nan no sa 
lesa corant pa sa kico ta pasando den 
pueblo. Nos a comprende di locual 
nos por a lesa den corant cu ta hopi 
ta e maestro y maestranan di scol cu 
ta disgusta cu ministro Rudy Lampe. 
Trabao como maestro of maestra di 
scol awendia no ta nada facil. Ohala 
nan yega na un bon acuerdo y of so- 
lucion positivo pronto. 

Ban spera cu nos positivismo por 
sigui resalta den nos palabranan hu- 
milde di nos bon curason awe tambe. 
Cu dolor na nos curason, nos a core 
keiro den fm di siman, ora nos ta wak 
cu toch ta sigui traha mas hotel of 
mas condominio, mientras cu no tin 
coriente fiho tur dia, cada bes tin stor- 
ing den un of otro boiler of zo, cu ta 
causa black out of brouw out, con cu 
bo kier yam’e. 

Shonnan concerni :”Nos isla no ta 
crece mas.!” 

Don’t you get it ? Nos populacion 
ta sigui crece, cu of sin cu nos tur 
ta desea, ora famianan sigui crece of 
hendenan di afo sigui subi nos pida 
baranca pa busca un miho bida. “ 
Boso kier pa e turistanan sigui bin un 
dushi isla cu cosnan natural y original 
of boso kier pa turistanan stop di bin 
pasobra e prijsnan ta sigui subi y subi 


? Sorry pe palabranan siguiente di 
Lady Ruth como Poeta, pero , ki ma- 
cakeria esaki ta awor di pone “sugar 
tax”? Ta un joke esaki ta mi ta spera ! 
Ay ay ay unda nos dushi isla ta bay ? 
Unda nos dushi isla ta bay !!!!Ta net e 
companianan grandi cu ta duna hopi 
famia trabao pa pone cuminda riba 
mesa tin cu wordo trata bon cu respet 


y consideracion y no menasa nan di 
esaki of esaya. Ki berguensa cu nos 
gobierno of ta un of mas personanan 
den e gobierno kier stroba e compa- 
nia di Ecotech di pasa piki sushi na 
casnan di hende, scoge democratica- 
mente pa nan haci e bon trabao aki ? 
Ki ta e miedo of orguyo den esaki di 
esun of esunnan cu ta kere cu nan ta 


yuda nos economia asina, dor di kier 
limita otronan di traha na bienestar 
di henter un comunidad, door di 
suavisa e trabao duro di Serlimar un 
crenchi tambe ? Pakico gobierno kier 
monopolio den tur cos, acaso nos ta 
copiando di nos bisiñanan di pazuid 
? Tristo ! A tarda no sa cuanto tempo 
prome cu por a bin cu un otro com- 
pania di telefon celular, pero el a bin 
y ta funciona bon toch, of no ? Gobi- 
erno mester stop di kere cu ta nan so 
ta sabi den tur cos. Laga pueblo hala 
rosea trankil. 

Pakico gobierno kier bruha tera haci- 
endo cosnan cu pueblo no kier ? Ay 
ay ay, unda nos dushi Aruba ta bay 
?????Prijs di pan a subi, prijs di cor- 
ant a subi y nos no por corda tur otro 
cos, pero no por sigui asina shonnan 
no por !!! Ami tampoco lo scucha e 
programa cu discurso nacional di ex 
prome ministro Mike Eman, paso- 
bra nan tambe a faya. E ta un shon 
di hende cu atencion social pa tur, 
pero , e la laga su partido y of gobi- 
erno haci y deshaci tambe. Nan a haci 
hopi bon cos, pero nan tambe a faya. 
Ta tur gobierno ta mescos den bista 
di hopi, tendiendo con nan ta papia 
aki aya den pueblo. Mi ta spera cu nos 
prome ministro sra. Wever-Croes lo 
sa den su sabiduria di guia nos pais, sa 
di yuda y no destrui. 

Hopi di nos tawata asina contento 
cu un hende muhe fuerte na cabes, 
please no laga otro of otronan den 
otro partidonan bruha bo cabes cu 
nan cosnan cu ainda no ta cla akinan 
pa acepta y cu ta mustra robes. Mi ta 
sigur cu tur ta traha cu nan bon in- 
tencion, pero pueblo ta fada y cansa 
di hopi cos. Nos mes ta disgusta cu 
ainda nos ta wardando riba un sleep- 
ing police kens ! 

Danki lieve mensen pa lesa nos relato 
di awe tambe cu atencion. Nos tambe 
ta disgusta ! Hende ta keda hende cu 
nan mesun beis, awe un otro “mo- 
ment opname” di e Poeta Lady Ruth. 


Robert Arends: 


‘Pais Aruba cu propio debit card’ 


ORANJESTAD - Banda di e circuito electro- 
nico di pago (internacional) cu ta funciona y 
inclui Aruba tambe pa medio di banconan, 
ta hopi necesario , como proteccion di nos 
interesnan local, pa Aruba tin/bin cu su pro- 
pio circuito di pago local ( pa florin di Aruba 
/ AWG ) independiente y los sin conexcion 
electronico cu e circuito di pago internacio- 
nal. 

Pakico ? 

1. Pa proteha nos sistema di pago na Aruba ( awg ) 
di intruso/ hackers internacional. Posibel intruso/ 
hackers local por wordo gara mesora y facil pasobra 
e circuito local, exclusivo y independiente di e cir- 
cuito internacional, ta den nos mes man. 

2. Pa Banco Central di Aruba por introduci un “ 
debetcard “ exclusivo pa Aruba (awg) cu tur hende 
y instancia por uza pa paga tur cos na Aruba pa me- 
dio di nos circuito di pago local. 

3. Pa haci e sistema di cobra/paga na Aruba mas 


barata y dirigi exclusivo riba forma di pago cu nos 
mester sin e influencia di e formanan di pago no- 
necesario cu e circuito di pago internacional ta of- 
rece. 

4. E circuito di pago internacional y e circuito di 
pago local mester funciona independiente/ los di 
otro, manteniendo e actual funcionnan di banco- 
nan intacto/ sin cambio. E unico excepcion ta cu e 
circuito local di pago lo ta bou maneho/ supervi- 
sion di Banco Central di Aruba. 

5. Creando un circuito di pago local maneha/ bou 
supervision di Banco Central di Aruba, nos ta habri 
hopi cuponan di trabou di tur nivel pa nos mes hen- 
denan, luga di laga banconan local manda, manera 
e situacion ta actual, trabou y ganashi pa exterior. 

Un debetcard di Banco Central di Aruba, lo ta e 
instrumento principal di e circuito di pago local ( 
awg). 

E debetcard aki mester cumpli entre otro cu e 
siguiente exigencianan pa e por ta exitoso. 


A. Mester distingui cada debetcard di Aruba a base 
di un number unico pa cada debetcard mescos cu 
tin un number unico pa cada placa di papel di Aru- 
ba. 

B. E debetcard mester ta recargabel, a base di e 
number unico, for di tur cuenta di banco na Aruba. 
Pues e por ta recargabel , contra pago of no, na tur 
negoshi cu ta disponibel pa recarga. 

Simplemente bisa , e debetcard di Banco Central 
di Aruba ta reemplasa placa cash y cada ken por 
cargele/recargele segun e cantidad di placa cu nan 
ta desea. 

E debetcard di Aruba por wordo pone na benta, re- 
carga of no-recarga, manera tur otro producto den 
cualkier negoshi cu ta desea. 

E ta bira un facilidad grandi pa tur oficina ( di Go- 
bierno!) y negoshi cu no ke traha cu placa cash. 

Pa pensa ariba sin miedo. Nos mes por ? 

Accidente cu persona 
herida na crusada 
Rudolfarendstraat 



ORANJESTAD - Na e crusada di Weststraat y Ru- 
dolfarendstraat a sosode un accidente entre un 
pickup y un Nissan Versa pa falta di duna prefer- 
encia. 

Polis cu a presenta na e sitio a constata cu e versa no a 
duna preferencia na e pickup y cu consecuencia e ve- 
hiculonan a dal contra di otro. Ámbulance a presenta na 
e sitio y paramediconan a brinda asistencia na e victima 
y roadservice a sigui cu e accidente. 


Auto a dal ciclista sin luz na 
Tanki Leendert 



TANKI LEENDERT - Diabierna du- 
rante oranan di anochi riba caminda 
di Tanki Leendert un poco pabou di 
Rococo Plaza, un auto a dal un ciclista 
y e dama a keda levemente herida. 

Polis di Noord y di trafico a presenta na e 
sitio. Tabata un famia den e Honda Crv ta 


bezig ta trip trankilo y segun e chauffeur 
diripiente su dilanti banda drechi a subi ca- 
minda poco mas dos ciclista, di cual en por 
a haci mucho mas cu consecuencia a dal un 
di nan. E dama tabata keha di poco dolor na 
curpa. Ambulance cu a presenta na e sitio a 
brinda asistencia na e victima y a transporf e 
pa hospital. 



Chauffeur a bolter cu mini pickup na 

Cunucu Abou 


CUNUCU ABOU 
Diabierna riba e caminda 
di Cunucu Abou pa Hato, 
un chauffeur hoben den 
un mini pickup a perde 
control baha caminda y 
entre acera di santo, asfalt 
a pone cu el a bolter cay 
banda di caminda y dal 
un meter di awa kibrando 
esaki. 

E chauffeur a sali lizo, 
polisnan tabata presente pa 
tuma dato y roadservice su 
takelwagen a presenta pa 
lanta e pickup. 

HIPOTECA 


APA conectando mundo 


cu Aruba 


Ancrn II Un Experiencia 

Ul loll Ul SuDeror 


VI IJU Ul Superior 
cu Hipoteca di Aruba Bank 


ORANJESTAD - Reci- 
entemente un delegacion 
di APA a participa den un 
conferencia internacional 
organisa pa Florida Ca- 
ribbean Cruise Associa- 
tion (FCCA), un organi- 
sacion di cual Aruba ta un 
partner di basta aña den 
e meta pa sigui e ultimo 
desaroyonan cu tin den 
mundo di crucero. 

Segun e comunicado cu bon 
Dia Aruba a ricibi ta indica 
cu “Port Destination Sum- 
mit 2019” ta un evento unda 
socionan importante den 
mundo ta topa otro y e biaha 
aki, e encuentro a tuma luga 
na Alemania for di 11 pa 13 di 
september y a haya e nomber 
di “Cruise & River Cruise 
Convention 2019”. 

Aruba tabata un di e 14 part- 
nernan di FCCA cu a partici- 
pa den e #STCEurope cu tin 
como meta traha pa conecta 
Caribe y Latino America cu 
entidadnan di e mercado cru- 
cero Europeo pa encuentro- 
nan, networking y oportuni- 
dadnan di exhibicion na Seat- 
rade Europe y otro luganan. 
FCCA ta actua manera un 
mediador entre por ehempel 
Aruba Ports Authority (APA) 
y companianan crucero of 
agencianan na Europa. 

E director di FCCA Mi- 
chele Paige den un mensahe 
publico a gradici entre otro 
e delegacion di Aruba, cu a 
contribui na e exito di e di 
tres encuentro di Seatrade 
Europeo. “Mas importante 
cu e cifranan, e aumento di 
participantenan ta demostra 
loke partnernan a experen- 
cia cu trahando hunto na 
Europa, e ta duna resultado. 
FCCA su meta principal ta 
pa traha riba e exito mutuo 
aki, y nos ta spera di sigui di- 
lanti pa haci tur lo posibel pa 
yuda nos partnernan di Seat- 
rade Europe capitalisa riba e 
mercado importante aki.” 
APA ta consciente di impor- 
tancia cu e mercado Europeo 
aki tin pa Aruba, tanto pa 
loke ta e bishitantenan abor- 
do di crucero pero pa futuro 
bishitantenan cu ta pasa un 


DIMI E TA 

Cumpra awor y cuminsa 
paga despues di 6 luna 

Nos consehero di Hipoteca lo yudabo realiza e cas 
di bo soño na e manera cu semper bo a desea. 

• Termino di pago te cu 30 aña. 

• Interes special 


Pa mas informacion bishita nos riba 

www.arubabank.com 


Arubaban 


vacacion mas largo riba e isla. 
Ta un mercado unda e pod- 
er di compra ta mas grandi 
y ta persona cu nan dianan 
di vakantie ta mas largo cu 
e bishitantenan di e area aki 
banda. 

E delegacion di APA tambe 
tabatin un booth unda cu a 
suministra tur informacion 
di e isla y por a palabra en- 
cuentronan importante pa 
reenforsa e lasonan di Aruba 
cu e continente Europeo. 


Like us on 
Facebook 


facebook.com/bondianoticia 

A14 IINTERNACI0NAL 


Atake riba petroleo ta 
hisa riesgo 



DUBAI (AP) - Un atake 
di drones durante fin di 
siman na Arabia Saudi- 
ta a reduci e suministro 
mundial di energia y a re- 
duci mita e produccion di 
petroleo na e Reino cu ta 
menasa di provoca un cri- 
sis regional, ya cu Iran a 
nenga acusacion di Merca 
y e tension a keda halto pa 
colapse di acuerdo nucle- 
ar na Teheran. 

Senador di Merca a sugeri 
cu ataca refmeria di petroleo 
Iran na un asalto, reclama pa 
rebelde huties respalda pa 
Iran di Yemen den e instala- 
cion di proceso di petroleo 
na Arabia Saudita ‘debi na 
tension y situacion delica’ e 


region ta manera un bari di 
polvora. 

Ya a produci varios atake 
misterioso contra petroleo 
di Merca cu ta atribui Tehe- 
ran. Un presunto atake Is- 
rael contra forsa di Chiitas na 
Irak, lagando un drone di vig- 
ilancia militar Mericano cay. 

E atake di diasabra contra e 
planta Abqaiq di Arabia Sau- 
dita y su campo di petroleo 
Khurais a hiba na e inter- 
upcion di e produccion di 
5.700.000 di bari diario di 
petroleo crudo na e Reino, lo 
cual ta bal mas di 5% di sumi- 
nistro mundial. 

No ta cla con e Rey Salman 


y su yiu, Prins heredero Mo- 
hammed lo contesta na atake 
contra e curason di industria 
petrolero. E atake no tabatin 
un impacto inmediato cu pri- 
js mundial di petroleo debi 
na mercado cu a cera durante 
e fm di siman, pero analista ta 
anticipa un aumento di prijs 
di petroleo ora cu mercado 
habri. 

Arabia Saudita a priminti pa 
completo e corte di produc- 
cion cu su reserva, pero no 
a bisa cuanto tempo lo dura 
pa repara e daño. Secretario 
di Estado di Merca, Mike 
Pompeo, a culpa Iran directa- 
mente pa e atake, sin ofrece 
prueba cu ta respalda su afir- 
macion. 



China: Violencia ta explota ora 
manifestantenan desafia Polis 


Inglatera: Ex Premier Cameron sorry 
pa a crea division Brexit 


HONG KONG (AP) - Polis a tira 
kimico blauw y gas lagrimogeno 
contra Manifestantenan pafo di 
oficina di gobierno pa asina por 
identifica kende ta esunnan cu 
ta protesta. E violencia ta crece 
despues cu miles di pro-democ- 
racia a sigui den marca pa desafia 
Polis. 

Grupo grandi di Manifestante bisti 
na preto y cu mascara, hunto cu nan 
famia y nan yiunan. Nan a bay den 
caya di Causeway Bay pa marcha 2 km 



pa e central di business district. Algun 
cu bandera di Merca y Inglatera, otro 
tabata cu poster cu ta haci yamada na 
reforma democratico. 

Polis a rechasa e solicitud pa Civil 
Human Rights Front pa stop e mar- 
cha, pero demostrantenan a sigui. E 
marcha a stop trafico y tiendanan a 
cera nan luga. Manifestante a kima e 
bandera Chines y kibra banner cu ta 
felicita e partido comunista di China 
cu ta celebrando 70 aña den poder. 

Manifestante a kibra glas di bentana 
y camara di vigilancia na un stacion. 
Centenares di manifestante despues a 
bay na oficina di gobierno pa tira palo 
y bom di gasolin na barera di Polis. E 
momento ey Polis a tira awa cu likido 
blauw pa yuda identifica e manifestan- 
tenan. Hospital ta bisa cu 8 persona a 
keda herida durante dia, incluyendo 
3 den condicion serio. Mas di 1.300 
persona a wordo aresta entre manifes- 
tante y Polis cu demostrante a acusa di 
abuso. 

Centenares di nan ta cu nan bandera 
Britanico cantando ‘Dios salba e Reina’ 
y canta ‘Inglatera salba Hong Kong’ 
pafo di consulado Britanico ora nan a 
yama pa yudansa internacional pa nan 
campaña cu banner blanco declarando 
‘un pais, dos sistema ta morto’. 


LONDON (AP) — David 
Cameron ta e Prome Ministro 
Britanico cu a yama un 
referendum Brexit na 2016 y 
despues a wak cu pueblo a vota 
pa laga Union Europeo; loke 
a crea un crisis politico na e 
nacion. Actualmente, e ta pidi 
despensa pa division cu el a 
causa. 

Cameron a bisa den un entrevista 
cu e ta pensa na e consecuencia 
di Brexit tur dia y cu e ta masha 
preocupa pa kico lo pasa despues. 
“Mi ta lamenta e resultado y ta 
acepta cu mi enfoke a faya. E 
decision cu m’a tuma a contribui 
na e fracaso”, Cameron a bisa. 

E1 a dicidi duna un disculpa publico 
pa pone evento cu a hiba e pais na 
un crisis politico cu no a caba. E1 a 
admiti cu hopi persona ta culpa e pa 
division di Brexit cu a profundisa 
for di referendum y nunca lo 
pordon’e, pero el a defende su 
decision pa convoca e votacion. 

Cameron tabata Prome Ministro 
for di 2010 te cu 2016 y a papia cu 
The Times pa promove su buki cu 
lo sali riba mercado pronto. 

E1 a sostene pa permanece na UE 
y a entrega su retiro despues di 


referendo na 2016, pa aleha di 
politica electoral y for di wowo 
publico. 

Theresa May, kende a tuma su luga 
despues, a lucha cu tur problema 
pa saca UE y no a haya e sosten di 
Parlamento pa un plan di divorcio y 
a corda cu lider di UE. May tambe 
a kita for di su posicion, lagando 
conservador Boris Johnson na 
poder. 

Johnson, ta enfrenta un fecha di 31 
october pa bandona UE. E1 a bisa cu 
ta planea ‘bay of muri’. Parlamento 
a ordena pa busca un extension di 
Brexit. Johnson lo reuni cu lider di 
Europa pa busca un compromiso. 

Den entrevista, Cameron a ataca 
aliado Johnson y Michael Gove, 
kende ta na cabes di campaña 
‘Leave’. Cameron a bisa cu ‘nan 
a laga e berdad na cas’ y cu ta un 
dato falso cu Inglatera por spaar 
350.000.000 Pond pa siman cu 
tabata duna UE y dun’e na Servicio 
Nacional di Salud di pais. 

E1 a bisa cu e referendo pa Brexit a 
comberti den un ‘psicodrama’ pa e 
Partido Conservador y cu e tabata 
‘gravemente deprimi’ dor di a laga 
su posicion como Prome Minister. 

A presenta Proyecto "Poder di Hubentud" oficialmente 



ORANJESTAD - Reci- 
entemente Atha Aruba, 
a presenta e Proyecto: 
n Poder di Hubentud" ofi- 
cialmente y a habri cu e 
inscripcion di nomina- 
donan pa e Proyecto Pod- 
er di Hubentud, edicion 
festivo 2019. 

Nan ta celebrando nan di 
Prome Lustro cosechando 


exito tras di exito, 5 aña di un 
Proyecto sigur hopi valioso y 
bendiciona pa nos hobennan 
cu sigur lo yuda profila nan 
trabao y vision, dunadonan 
hermentnan cu lo yuda en- 
grandece e conocemento y 
experiencia di bida y trabao 
boluntario di nos hobennan 
asina valioso pa nos comuni- 
dad. 



Banco Central Aruba cu presentacion di biyetenan na Club Kibrahacha 


ORANJESTAD - Reci- 
entemente BCA (Banco 
Central Aruba) a duna un 
interesante presentacion 
na nos grandinan tocante 
e biyetenan nobo di Aru- 
ba. 

Aki nos grandinan a siña 
diferente cosnan di nos biy- 


etenan nobo . Mirando cu ta- 
bata den temporada cu club 
Kibrahacha tabata celebra 
nan di 34 aña di inexistencia, 
nan a ricibi un bolo regalo di 
BCA. Miembronan y bolun- 
tarionan a keda sumamente 
contento. Aki por wak un bi- 
sta fotografico di e dia. 

Gilwell di Scouting Aruba celebra 100 aña di existencia 



ORANJESTAD - Recientemente mundo di Scouting a 
conmemora e di 100 aña di Gilwell. 

Gilwell ta finalisacion di e formacion di e lider cu ta traha cu 
e muchanan di e edadnan entre 5 pa 21 aña di edad. Ora un 
lider fmalisa su curso Gilwell, ta nifica cu oficialmente e ta un 
lider ful forma. 

Na Aruba nos di Scouting Aruba no a laga e fecha aki pasa 
sin mas. Den Pavia Party Club,nos a celebra esaki cu nos 
miembronan cu ta Gilwellian. E ceremonia tabata uno di 
reflexion,intercambio y tambe nos a renoba nos promesa, 
caminda nos ta recorda nos compromiso pa e trabou bunita 
aki di ta guia y forma e mucha y hoben segun e metodo Scout. 
Despues di e bunita reflexion haci door di nos ruman Scout 
di Republica Bolivariana di Venezuela,Señora Nila Urdaneta, 
a sigui un exkisito cena. 

Pa e ocasion aki, tur miembro presente a ricibi un Badge di e 
100 aña di Gilwelly asina nos a clausura e anochi bunita aki. 
Masha pabien na tur Gilwellian di Scouting Aruba. Cu nan 
por sigui cu e bon trabou na bienestar di nos hobennan. 



Aruba Lions Club a laga samina wowo di 315 mucha 


ORANJESTAD - Na e 
momento cu Aruba Li- 
ons Club a forma parti di 
Distrito 35N, cu ta con- 
sisti desde 1 di juli 2018 di 
Florida, Bahamas, Aruba, 
Bonaire y Curaçao mas y 
mas informacion y experi- 
encia ta ser acumula. 

Ta asina cu Lions Club In- 
ternational Foundation a bay 
deacuerdo pa haci un dona- 
cion na Aruba den un forma 
di un Spot Vison machine. 
Esaki ta un mashin masha 
moderno mes cu den un par 
di seconde ta screen e wowo 
y mes ora ta duna e resultado 
di e screening. 

For di dialuna 9 di september, 
Aruba Lions Club cu consen- 
timento di SKOA a cuminsa 
na diferente scol rond Aruba 
ta test di wowo di e alumno 
nan. E prome dos scolnan cu 
a ser bishita ta Colegio Cristo 
Rey n Brazil y St. Franciscus 
College na Madiki. 

Den menos di 3 tres ora por a 
test tur e muchanan y tambe 
e docente nan tambe no por a 
keda atras. E campaña mes a 
termina diabierna 13 di sep- 
tember y lo sigui despues riba 
un otro fecha cu otro scol- 
nan. 

En entre e dos scol nan un 


total di 315 a haci e test di 
cual un promedio di 19% di 
e total a ricibi un referen- 
cia cu nan tin necesidad di 
un bril. Un mucha cu no ta 
mira bon nunca, lo por fun- 
ciona completamente. Tur 
e informacion aki a ser pasa 
na e cabesante kende na su 
turno lo pas’e pa e dokter di 
scol kende despues di haci 
tur e otro examinacion nan 
lo manda e mayornan e reco- 
mendacion nan necesario y e 
paso nan cu nan lo mester di 
tuma pa purba laga e mucha 
funciona miho y hisa su cali- 
dad di bida. 

Aruba Lions Club ta gradici 
e PDG nan esta, sra. Diana 
Castillo y Sr. Martin Murphy 
kenden a biaha bin Aruba pa 
entrega di e mashin y ta par- 
ticipa activamente, un siman 
largo ta screen e muchanan 
na scol. 

E otro scolnan cu ta sigui ta 
Colegio Santa Famia na Pos 
Chikito, Fatima College na 
Dakota y Colegio Ora Ubao 
na Tanki Leendert. Ta gradi- 
ci e cabestaenan y Juffrouwn- 
an cu nan respectivo personal 
pa nan tremendo coopera- 
cion. Ta e intencion tambe pa 
despues publico en general 
haci e test aki na e clubhuis 
di Aruba Lions Club gratu- 
itamente. 

Olga Gabrielle a presenta exposicion ‘Terra Incognita’ 


ORANJESTAD - Durante fin di siman a tuma luga e 
exposicion/lectura di Terra Incognita, cu a ser presenta 
pa Olga Gabrielle. E exposicion a tuma luga na e gale- 
ria di UNOCA na stadionweg. 

Olga Gabrielle ta conta nos cu su exhibicion ta parti di un 
manera di explora diferente procesonan creativo den un solo 
practica artistico. 

E exhibicion di Olga Gabrielle ta manera un brug entre in- 
terpretacion escenico y teatro/performance. E ta traduci esaki 
nan den poema visual cu ta bay ta carga 
cu referencianan di Griegonan clasico, te na e reflexion di e 
curpa y paisahe como forma mas directo di conta traves di 
poesia. 

A18 lDEP0RTE INTERNACIONAL 


Spaña campeon mundial 
basketball venciendo 
Argentina 




PEKING (AP/ElNuevoDia) - Spaña a logra bira 
campeon mundial di basketball masculino den e 
torneo mundial na Peking, China, cu un tremendo 
exhibicion defensivo cu a logra desactiva e armada 
Argentino, den un final excitante ( 95-75). 

Diestres aña despues di nan triunfo den e Mundial na 
Hapon, a ripiti e historia di e fmal ey. E merito pa Spaña 
tabata cu nan mester a enfrenta un ekipo Argentino cu a 
caba di hinca miedo den tur su oponentenan, tumbando 
ekiponan manera di Serbia y Francia pa yega na e fmal 
contra Spaña. Tabata e Argentinonan cu a derota Francia 
despues cu esakinan a saca e campeon eterno, Merca, for 
di e torneo. 

Pero Spaña a para e ofensiva Argentino, cu den Fuis Sc- 
ola y Facundo Campazzo tabatin dos atacante di nivel 
mundial. Nan a descifra nan wega, impedi nan di score 
y a ataca nan mes cu un confiansa di un ekipo di hopi 
mas experiencia. 

Desde inicio, e tecnico Italiano Sergio Sariolo a opta pa 
varia su ekipo titular dunando entrada na Pierre Oriola 
den substitucion di Victor Claver y cu un funcion masha 
cla pero titanico: logra frena Fuis Scola, cu te na e mo- 
mento ey tabata imposibel pa defende. 

E plan a funciona y despues di apenas tres minuut ya 
Spaña a bay ariba 12-2. Anticipando hugadanan di Ar- 
gentina a permiti Spaña ehecuta varios ‘steal’ y anota den 
transicion. Ademas den rebound e Spañonan tabata do- 
mina soberanamente. 

Pero Argentina a reagrupa y a bounce back cu un serie 
di 8-0 cu a trece nan den e wega atrobe. Sin embargo, 
na mita di wega ainda e bentaha Spaño tabata 43-31. Di 
dos mita a sigui igual y despues di un bentaha maximo 
na 55-33, e score fmal a keda na 95-75, cu un Argentina 
desilusiona y un Spaña den extasis: Campeon Mundial 
atrobe. 


Primoz Roglic campeon Vuelta di Spaña 



MADRID (CyclingNews/ 
AP/Wielerflits) - Den e fin 
di siman di clausura di ‘la 
Vuelta a España’ e posicion 
di lider di Primoz Roglic 
(Jumbo-Visma) no tabata 
na peligro mas. E ultimo 
oportunidad tabata den 
e penultimo etapa (20) di 
diasabra, cu varios subida 
di categoria, y terminan- 
do riba e altura di Plata- 
forma de Gredos. Tabatin 
varios atake di su rivalnan 
mas cerca, manera Nairo 
Quintana y Alejandro Val- 


verde di Movistar, pero 
Roglic ni tabatin mester 
di su ekipo, cu a mustra 
enorme progreso den ulti- 
mo aña. Ningun ciclista a 
logra menasa su posicion y 
e unico cu a luci ta e otro 
talento grandi di Slovenia, 
Tadej Pogacar, cu a yega 
su so na meta final. 

E etapa fmal di diadomingo 
a bira un formalidad, igual 
cu e etapa fmal di Tour de 
France, es decir, pa e clasifi- 
cacion general. Mescos na 


Paris, na Madrid, unda mes- 
ter a cumpli nuebe vuelta di 
5,6 kilometro, despues di e 
salida di Fuenlabrada, tabata 
trata solamente di e victoria 
di etapa 21 den sprint final. 
Esaki a bay pa Fabio Jakobsen 
(Deceunick-Quickstep), cu 
na meta a derota entre otro 
Sam Bennet (Bora Hansgro- 
he) y Szymon Sajnok (CCC 
Team). 

Na Madrid, Team Jumbo- 
Visma tabatin varios cos pa 
celebra. Pa cuminsa Roglic 
a bira e prome Slovenio pa 
gana un di e campeonatonan 
grandi den ciclismo profe- 
sional (Vuelta, Giro, Tour) 
pero tambe a haci esaki den 
un ekipo relativamente nobo 
cu base Hulandes, cu nunca a 
gana un di e campeonatonan 
grandi aki. E tremendo actua- 
cion di Steven Kruiswijk (3er 
den Tour de France 2019) y 
e tercer luga di e mesun Ro- 
glic den Giro e aña aki, tabata 
mustra cu algo grandi lo a bay 
sucede. Ademas, Roglic mes 
a gana e aña aki caba Tirreno- 
Adriatico y Tour de Nor- 
mandie, caredanan grandi cu 
a demostra cu e tabata cla pa 
esaki. 

Foke ta haci e ekipo asina 
fuerte ta cu nan tin coredo 
di prome categoria den tur 
disciplina. Nan ta conta cu 
Dylan Groenewegen pa e 
sprintnan final, cu ex-campe- 
on mundial time trial Tony 
Martin pa e time trialnan di 
ekipo y pa mantene velocidad 
halto, y cu varios coredo (Ro- 
glic, Kruiswijk, Gesink) cu 
ta competi entre e mihonan 
den montaña. Segun man- 
ager Richard Plugge su ekipo 
ta pertenece na e grandinan y 
ta na caminda pa bira e miho 
di mundo; esey ta e meta. 

Niemann a gana pa 6 shots 
na The Greenbrier 



WHITE SULPHUR 
SPRINGS (AP) — Joa- 
quin Niemann ta bay 
duna e capitan di e ekipo 
internacional, Ernie Els 
algo pa pensa ora cu scoge 
pa e eleccionnan di capi- 
tan pa e Presidents Cup. 

Niemann a converti den e 
prome hunga do di Chile pa 
gana e PGA Tour,disparando 
un 6 contra 64 diadomingo 
pa un victoria di seis stroke 
na e A Military Tribute na 
The Greenbrier. 

Niemann di 20 aña di edad a 
drenta e rond fmal di e prome 
partido di e temporada cu un 
bentaha di dos stroke y a evita 


e desafionan di Tom Hoge y 
Richy Werenski. Niemann a 
haci un birdie den e ultimo 
tres buraconan pa asina ter- 
mina na 21 bou 259 na Old 
White TPC, cual a converti 
rapidamente den un di su lu- 
ganan faborito. 

“ Pa ta den Presidents Cup 
ta un djis un soño”, Nie- 
mann a bisa. “ E ta un ekipo 
realmente bon e aña aki. Tin 
hopi bon hungadonan cu ta 
lucha pa e luganan ey. E vic- 
toria aki defmitivamente ta 
yuda”. Niemann ta e prome 
lider di tercer rond pa gana 
den The Greenbrier desde 
su debuta na 2010. E1 a shot 
64 den e rond fmal pa tercer 
aña consecutivo. 






Cu auto gol Lodeiro a permiti 
Red Bulls gana 4-2 


ga pafo di area penal den e 
banda robes, a lansa e bala te 
e gol y e centrocampista di 
New York Sean Davis salto 
pe. E bala a desvia di su pia 
drechi pa e skina posterior 
drechi di e net. Lodeiro a 
anota den e tercer minuut 


di tempo di detencion. E 
obhetivo a bay inicialmente 
rechasa pa un yama fuera di 
e wega. Pero despues di un 
revision di video pa e refer- 
ee Allen Chapman, el a ser 
poni bek riba e scoreboard. 

Jordan Morris y Lodeiro 
a duna Seattle un bentaha 
2-0 den e prome 23 min- 
uut di e wega antes cu Aar- 
on Long a pone Red Bulls 
riba borchi den e di 27 min- 
uut. Sounders cu 49 punto 
tin e posicion exclusivo di 
e segundo luga den e Con- 
ferencia Oeste di MLS, Un 
punto dilanti Minnesota y 
tres dilanti Real Salt Lake. 
E tres ekiponan tin cuater 
hungado resta. 


SEATTLE (AP) — Un 
shot pa Victor Rodri- 
guez cu a ser golpia pa 
un gol den e di 83 minuut 
a pone Seattle Sounders 
adelante y e gol di Nico 
Lodeiro den e tempo di 
detencion a sigura un 
victoria 4-2 over di e 
New York Red Bulls dia- 
domingo. 


Sounders (14-9-7) a per- 
manece den disputa pa e 
segundo luga den e Con- 
ferencia Oeste di MLS. 
New YorkYork (12-13-5) a 
regresa di un deficit trem- 
pan di 2-0 obteniendo e 
ecualisado di Kaku den e di 
67 minuut. 


E gol di bentaha a bin di 
Rodriguez, cu tabata hun- 


Reiojes 

Puiseras 

Cadenas 

Dijes 


Nos ta graba 
tur sorto di 
articulo 
di rnetal 
yama of 
bishita nos 


Compramos 
Vendemos 

Arreglamos todo tipo de Joyas 

Contamos con un Buen Surtido de 
Pulseras y Baterias para Relojes 

Habri di Dlaluna pa Diasabra 
9:00am pa 100pm v di 2:0 Opm -6:00 pm 


Notiniemno 
pa lada y Seca bo 
Pañanan! 

Pasa y Laganan na: 


AQUA 

^ LAUNDRY 

Habri di Diaiuna pa Diasabra 
TrSDam non StQp 73Gpm 
_ Diadtminao de 9:00am - l:D0sm 

BACHUE Tel: 587 0772 


JOYERIA 

COMPKA Y VENTA 


Tanki 

Leendert 179-A 
Tel: 587 3940 
Fax: 587 2478 
Cell 592 9055 

email; adalbeflowltaQtive.cóm 

Sarah Quita Offringa a gana 
PWA World Cup 



ORANJESTAD - Reci- 
entemente e atleta elite 
di Windsurf Sarah-Quita 
Offringa ARU 91,a gana e 
2019 Hvide Sande Waterz 
Festival, PWA World Cup 
na Dinamarca. 

E reina di windsurf na Mun- 
do a logra gana e disciplina 
di Slalom overall. E aña aki 
Sarah Quita no a enfoca riba 
e slalom, pero awor por mira 
cu e ta domina e tres disci- 
plinanan aki manera ningun 
otro. Esaki ta segun e fuente 
297 Sports. 




Thaisa Mc Leod su soño den 
bira un realidad 


ORANJESTAD - E 
hungado Peruano di 
volleyball di tata Aru- 
biano ta mira un soño 
tan anhela birando ber- 
dad. 

Semper Thaisa a soña pa 
hunga como profesion- 
al na Italia den e liga di 
volleyball mas fuerte na 
mundo. Thaisa Mc Leod 
ta un di e hungadonan den 
e 2019 FIVB Girls’ U18 
World Championship cu 
y kier mira su soño door 
di hiba su carera como 
hungado di volley na un 
otro nivel. Esaki ta segun 
e fuente 297 Sports. 



Weganan di futbol infantil 
AVB a inicia 




ORANJESTAD - Di- 
asabra ultimo a inicia 
e campeonato di futbol 
infantil den e diferente 
categorianan di edad. 
Na Stadion Guillermo 
Trinidad e mas chiki- 
tonan di U5 a cera 
conoci cu e deporte di 
futbol, e mayoria a bisti 
nan uniform pa prome 
biaha. 

E ekipo di Santa Fe dirigi 
pa Bruno Concecao a sa 


na gana nan wega 8 - 0 cu 
golnan anota pa Jair - 1, 
Keano - 3 George(Pochi) - 
1, Sam - 2 yjamar - 1. Den 
U9 Plata, Dakota vs Santa 
Fe 2 - 2, golnan Santa Fe a 
bini di Sion 1 y Deymar 1, 
e golnan di Dakota a bini 
di Sharrienne Vrolijk cu 
dos gol. 

E wega entre Atletico San- 
ta Fe y Sport Vereniging 
Dakota tabata den catego- 
ria Ull liga Plata. 

Shamira Clara y Giannon Eights ganadonan di Duathlon 2019 



ORANJESTAD - Diadomingo ultimo a ruman luga 
Duathlon Nacional 2019. Hopi hende a participa spe- 
cialmente den Super Sprint y Sprint como tambe den 
relay. Aki ta unda cu . Shamira Clara y Giannon Eights 
ta gana e competencia nacional di Duathlon 2019. 

Y e hoben tri-atletanan Rebecca Jansen y Justin Morales ta 
triunfa den e Duathlon Nacional Super Sprint. Esaki ta segun 
e fuente 297 Sports. 


CASINO AND SHOPS 

Serving our guests for over 30 years, Alhambra Casino is the leader in providing 
exceHent customer service and invites qualified applicants to join our team. 
Alhambra Casino crewmembers enjoy competitive pay and a fun workenvironment. 

We areaccephng applications forthe foSlowing posittons: 

Table Games Supervisor 

Job Requirements: 

* Prior supemsory experience a plus. 

■ Strong math skillsfor computing payoffs. 

■ Knowledge of all games mckiding Craps a plus. 

■ Excellent customer service skills and organizational skills. 

■ Basic computer skiils. 

We Qffer: 

* Pieasant work atmosphere 

* Qn thejob trainirig 

■ Atrractivebenefits 

■ Qpportunity to grow in the company 

Apply in person from Mortday through Friday 
at theHuman Resources Office r from <?;00 a,m, -■ 1:00 p,m. 

Valid Government ID required. 

* You will be requlred to take a drug lest, before being hired" 

Only Arubans should apply. 

Benny Nisbet (PPA): 

‘Gabinete Wever Croes mester coregi nan maneho. E solucion ta den 

‘maneho economico’ dinamico’ 



ORANJESTAD - No kabe duda cu siman pasa 
tabata un siman hopi interesante!! 

Iniciando cu e discurso di nos Gobernador 
Alphonso Boekhoudt den Staten di Aruba y 
su declaracion di nos di e aña parlamentario 
2019 -2020 ! Esaki a sigui cu e ‘strike’ di nos 
Cuerpo di Douane despues cu Gabinete Wev- 
er Croes a nenga di sigui ehecuta un acuerdo 
entre Gabinete Eman y Duana na 2017 cu a 
causa un decepcion y rabia forma den e Cu- 
erpo di Duana. 

Tambe e retiro di director di RDA y e declaracion 
di Ministro Presidente Evelyne Wever Croes cu 
e director a logra pasele un ‘fastball’, pidiendo pa 
keda cu su computer pa despues kita tur informa- 
cion a causa decepcion y rabia den nos comunidad. 
Y tur otro informacion rond di RDA a hisa e mal- 
contento den nos comunidad !! 

Esunnan cu ta corda declaracion di PPA taba- 
ta ‘cuidou cu e rechaso di e acuerdo cu a causa e 
‘strike’ di Duana no ‘trigger/causa’ cu mas grupo 
dicidi basa riba malcontento di bay den accion 
tambe. 

Esaki a wordo sigui cu e accion di departamento 
di recherche cu tabata sinti cu nan tabata cu 13 re- 
cherche den un camber cu normalmente lo ta pa 4 
of 5 persona.!! 

Si esaki no tabata suficiente.trahadonan di 

Serlimar a dicidi di bay den accion pasobra nan a 
cuminsa sinti cu nan futuro lo tabata den peliger 
y a dicidi di bay den accion dilanti di Conseho di 
Ministro. 

Diabierna 13 di September ‘Friday the 13 th tabata 
un diabierna sumamente turbulento pa Conseho 
di Ministro y pa parlamento di Aruba como cu 
Meta Corporation a bin manifesta cu un fila di 
trucknan, staf y personal di tur nan negoshinan 
dilanti di parlamento como protesta contra di un 
concepto di Ley cu a wordo entrega na parlamento 
pa tratamento.! 

Pa no lubida nos maestro y nan sindicato cu tambe 
a dicidi di haci uzo di nan derecho di manifesta 
y entrega un carta na tanto Conseho di Ministro 
y Parlamento y por a tuma nota di un fenomeno 
nobo unda e ‘veld di maestro’ aparentemente ta 
pidiendo gab Wever Croes pa baha nan ministro di 
Enseñansa dr Rudy Lampe pa motibo di un mane- 


ho cu a wordo cualifica como ‘ad hoc’. Mester an- 
ota cu e demanda pa Ministro Rudy Lampe wordo 
baha ta un fenomeno nobo den politica Arubano 
como cu constitucionalmente Ministronan ta wor- 
do nombra y baha pa parlamento di Aruba. Pero e 
ta demostra un malcontento enorme den veld di 
Enseñansa si! 

Y pa pone e ‘cherry’ riba e bolo diasabra un delega- 
cion di representante di Taxi a bishita Conseho di 
Ministro pasobra nan tambe ta malcontento cu e 
maneho di ministro Chris Romero cu lo kier tuma 
cierto decision sin envolvi representacion di Tax- 
ista. 

PPA no ta kere cu nos por keda sin menciona e 
reunionnan cu gobierno tabata tin cu gremionan 
comercial cual tambe a laga gremionan comercial 
malcontento !! 

Mas protesta na caminda ? 

Tur e desaroyo aki y ainda mas cu PPA ta tende ta 
‘brouw’ den nos sociedad y lo por conduci na ai- 
nda mas demostracion y protesta ta demostra un 
malcontento enorme pa cu e maneho y e resul- 
tadonan cu a wordo hiba/logra of no door di nos 
actual gobierno. 

1. Un gobierno(partidonan) cu a priminti di 
ta forma pa 7 ministro y tin 8 ministro!! 

2. Un gobierno (partidonan)cu a priminti di 
tin 15 trahado/coordinador pa cada min- 
istro pero cu tin of ta permiti 25 pa cada 
ministro!! 

3. Un gobierno(partidonan) cu a priminti 
un gobernacion sin medida pero practica- 
mente ta bibando di medida so !! 

4. Un gobierno cu a priminti pa biaha menos 
pero cu ta mas den exterior cu nan ta na 
Aruba pa soluciona problema. 

5. Un gobierno cu e pueblo ta buscando nan 
ministro pa combersa cu nan y nan ta mas 
den exterior y pueblo ta wordo manda pa 
combersa cu ‘coordinador’ na luga di min- 
istro !! 

6. Un gobierno/partidonan cu a priminti 
pueblo cu nan tin Vision, proyecto etc. y cu 
asina nan sinta pa goberna pueblo lo mira 
un desaroyo di otro mundo...te awe nada 
of masha poco. 

E proyectonan mas grandi manera JFK su recon- 
struccion, Vison 2030 na aeropuerto, Port City na 
x Free Zone y e Clinica Rudy Engelbrecht na San 
Nicolas cu sea a cuminsa ta di e gobierno anterior 
di AVP y claro nos pueblo cu su derecho ta puntra 
.. .Unda e vision, proyectonan di e actual gobierno 
ta ? 

E proyecto cu mas lo tin impacto positivo lo ta e 
‘Hotel Secrets na Seroe Colorado’ cual PPA ta sos- 
tene. 

Hunto cu nos pueblo PPA a desea cambio, serie- 
dad den gobernacion y un maneho dinamico cu lo 
por eleva nos economia y nivel di bida di nos pueb- 
lo. Pero un maneho basa riba ‘medida’ so cu ta hisa 
e presion riba nos pueblo ....esaki PPA hunto cu 
nos pueblo ta rechasa! 

E storia of defensa di gab Wever Croes y su defen- 
sornan cu ta bon scoge pa referi na pasado esta e 
gobierno anterior tambe mester wordo rechasa. 
Pueblo a castiga y rechasa e gobierno anterior pa 
mal maneho caba !! E gobierno actual forma pa 
MEP, POR y RED a ricibi e confiansa di pueblo pa 
bay soluciona tur e problemanan cu tin. Pueblo e 
pone nan confiansa den e tres partidonan aki. 

Ta nan mester presenta Vision, proyecto y solu- 
cion pa e problemanan. Sconde of bo mustra na 


‘mal maneho’ di pasado no por mas of mester ta 
minimal pasobra ABO ....MEPORED a wordo 
eligi pa soluciona esaki y sconde tras di kico bo 

hereda no ta yuda awe mas.goberna nos pais 

basa riba e principionan di ‘bon gobernacion basa 
riba bo vision y carga e responsabilidad pa esaki. 
PPA un di e perdedonan di e ultimo eleccion ta 
respeta decision di pueblo y ta duna nos actual go- 
bierno e ‘beneficio di duda’ hibando un oposicion 
pafo di parlamento relativamente suave pa asina 
duna espacio pa nos gobierno por goberna y so- 
luciona e problemanan sin pone mas medida riba 
lomba di pueblo!! 

Lamentablemente tur e desaroyo aki ta demostra 

cu nos gobierno ta cometiendo bastante eror. 

No por ta cu asina hopi grupo ta bin protesta y go- 
bierno of parlamento lo no a kibra un copi. 

Hulanda su ‘deadline’! 

Pa colmo nos a drenta e siman unda e gab Wever 
Croes tin un ‘deadline’ di Hulanda pa nan cumpli 
cu nan protocol cu nan a jega na djele na Novem- 
ber 2018 cu pa colmo a wordo sigui pa un ‘amienda 
di desconfianza’ di fraccion MEPORED contra 
nan propio gobierno den parlamento di Aruba !! 
Pa regla constitucional y politica Gabinete Wever 
Croes mester a baha dia 6 di juni 2019 !! Pero nan a 
haci manera nan nanishi ta sangra. 

Hulanda ta demanda cu mester baha gasto sub- 
stancialmente of hisa entrada cual ta nifica e.o. 
medida riba lomba di pueblo. 

PPA ta lamenta cu di c day one’ nos gobierno nobo 
a comete algun eror hopi serio pa cual nos pueblo 
tin di carga dolor hunto cu e dolor y medidanan di 
e gobierno anterior. 

PPA no ta kere cu un maneho di medida lo yuda 

nos pueblo sali for di su debenan.PPA ta kere 

fielmente den un maneho economico serio cu 
mester por ‘diversifica’ nos economia. 

PPA ta haci un apelacion na Gab Wever Croes pa 
nan sinta den nan coalicion cu analisa unda nan a 
comete algun eror hopi serio !! Ta solamente door 
di reconoce bo eror bo lo por drecha...’ 

PPA ta sigui duna nos gobierno e beneficio di duda 
sinembargo PPA lo aumenta nos oposicion di pafo 
di parlamento. 

Booshi Wever (UPP): 

‘Un siman di pantomina di Otmar tras di 
lomba cu intento pa kibra companianan local 
pa na final privilegia un compania stranhero’ 



ORANJESTAD - Cu hopi 
atencion UPP a sigui e 
pantomina dirigi y orke- 
sta pa Otmar rond di e 
concepto di ley entrega na 
Parlamento. 

Diaranson ultimo, dia 11 
di september tabata tin un 
manifestacion di Serlimar na 
unda uzo a wordo haci di eki- 
ponan di Serlimar cu aproba- 
cion di e director stranhero. 
E accion aki tabata tin un solo 
obhetivo, esta pa complace su 
amo. Ta hopi raro y insolito 
cu un biaha mas sindicatonan 
ta presta nan mes pa ta parti 
di e pantomina aki. Di un 
banda kier pa un sindicato, 
den e caso aki di Duana, no 
para trabou y di otro banda 
un ministro di mesun gabi- 
nete ta orkesta cu un com- 
pania estatal pa pone trabou 
abou. 

Sinembargo loke mas a cau- 
sa hilaridad cerca UPP ta e 
hecho cu Otnar ta pretende 


di ta e gran Salbador di Ser- 
limar. Laga nos ta hopi cla 
cu esaki. Serlimar ta na bida 
danki cu fin di 2001 a bin cu 
cambio den gobernacion. Si 
no a bin cambio, Serlimar a 
bira Aruba Bunita Nv. Y un 
TAL Otmar hunto cu Tico 
Croes tabata e “master-brain” 
tras di esaki. 

Ta danki na e vision di “e 
MEP di e tempo ey”, mi 
persona como esun respon- 
sabel pa Serlimar, a stop e 
desangramento di Serlimar y 
a pone bida back den e com- 
pania estatal. Nos a cumpra 
tube y tire pa e trucknan pa 
duna servicio y despues a bay 
over na cumpra truck nobo y 
alabes a cumpra barinan. Tur 
esakinan a bay SIN e carna- 
val cu awe si ta e caso. No tin 
placa pa e duaneronan, pero 
si tin placa pa tur siman un 
parada di carnaval pagando 
nos artistanan y celebridad- 
nan local un dineral pa haci 
esaki. Sin conta e cantidad- 


nan di propagandanan cu ta 
wordo pisa na casi tur radio 
emisora y riba Cable TV 

Ta bon pa recorda pueblo 
cu e ley cu ta wordo cambia 
awor, ta mesun ley cu Otmar 
y su “full blood partners in 
crime” a vota contra na 2005. 
Awor e kier colga na e ley ey, 
cu tabata forma parti di e VI- 
SION social democrata, esta 
cu e maneho di desperdicio 
ta un utilidad publico y cu 
ta responsabilidad di gobi- 
erno. Pa gobierno por cumpli 
cabalmente cu esaki, mester 
garantisa existencia di Ser- 
limar! E tempo ey, AVPOR 
como un partido derechista 
a vota contra pasobra nan ta 
di opinion cu esaki mester ta 
den man di e compania priva 
totalmente! 

E lucha pa pone Serlimar 
riba pia, no tabata facil pero 
nos a logra! Despues a bin 
cambio na fin di 2009 y aki 
un biaha mas a cuminsa cu e 
desangramento di Serlimar. 
No mester lubida cu e ley di 
2005 tabata bisa claramente 
cu Serlimar su tareanan ta pa 
“ophaal en verwerking” di e 
desperdicio. E “verwerking” 
aki lo ta 100% ta den man di 
Serlimar. Ta p’esey a cum- 
pra e planta di “WasteAway” 
di Bouldin & Lawson. Nos 
tur sa cu e “full blood part- 
ners in crime” di Otmar y 
Otmar “himself” a boicotia 
e proyecto aki ferozmente y 
tenasmente!! Y pa completa 
e obra, ata awor a desmantela 
e planta aki tambe!! 

Tur e pantomina aki Otmar 
a haci como un “Smoke- 
screen” pa e por trata di bull- 
doze cambionan den e ley di 
2005. Cambionan yena cu 
veneno na unda e kier duna 
un compania stranhero un 
monopolio! Esaki nos lo 
elabora mas riba dje den un 
proximo articulo, pa asina 
mustra riba loke e scorpi- 
on lo kier haci pa e logra su 
meta, esta pa su “Sprookje” di 
W2E bira realidad riba custia 
di nos pueblo. Ban spera cu 
nos Parlamento, cu parce di 
ta mas bien un “Lamento”, e 
biaha aki si pone e interes di 
nos pueblo na prome luga y 
bisa Otmar bay fliet!! No por 
acepta e menasa di dje, unda 
el a reta publicamente e par- 
lamentarionan vota contra e 
ley! 



Parlamentario Shailiny Tromp- 
Lee (MEP): 

“E manifestacion di 
trahadonan di MetaCorp 
a cana nechi, tabata bon 
organisa y e multitud a 
vocifera cu respet nan 
preocupacion” 

ORANJESTAD - Diabierna atardi trahadonan di 
META Corporation a bin haci entrega di un mani- 
fiesto na parlamento. Den corto nan preocupa- 
cion ta trata 2 punto: 

1. Ley Serlimar 

2. Sugar tax 

Presidente di Parlamento a tuma e manifiesto y a dirigi 
palabra na e multitud. 

Mi mester bisa cu pa loke ta trata punto 1. Ta dia 4 di 
september e ley a drenta Parlamento y algun dia despues 
nos a haya copia di esaki como Parlamentario. A keda 
stipula cu nos ta haya te cu dia 23 di september pa haci 
nos preguntanan y presenta nos pensamento na Gobi- 
erno. Na su turno Gobierno lo haya tempo pa contesta 
esakinan y manda e contestacion Parlamento. Djey nos 
tin tempo pa analisa e contestacion y fiha nos punto di 
bista pa cu e ley en cuestion. Djey Presidente di Parla- 
mento por stipula un fecha pa trata e ley. 

2. Pa loke ta trata punto 2 mester bisa cu Parlamento no 
a ricibi ningun concepto di ley ariba e topico aki y mas 
bien Gobierno ainda ta den e fase cu ta atendiendo cu 
stakeholders pa por tuma un decision. 

E manifestacion a cana netjes y tabata bon organisa. 
Multitud a vocifera cu respet nan preocupacion y Presi- 
dente a duna nan e splicacion necesario. Nan a yega 
Parlamento algo prome cu 3’or di atardi y ya pa un ora 
despues e manifestacion a fmalisa. 

Parlamentario Rocco Tjon (MEP): 

‘Fraccion di MEP ta tene cuenta cu 
preocupacion di pueblo’ 


ORANJESTAD - E “ley nobo di Serli- 
mar” ta causa hopi preocupacion bou 
dos grupo den nos comunidad. Ta im- 
portante pa nota cu no tin ningun fecha 
stipula ainda pa trata e ley aki. 

23 di september 2019 

Dia 23 di september ta e ultimo dia cu Par- 
lamento por manda pregunta na gobierno pa 
loke ta e ley cu a wordo entrega na Parlamen- 
to. Den cuadro di esaki Parlamento lo reuni 
cu tur stakeholders e dos siman nos dilanti. 
Es decir noticia cu ta circula cu dia 23 lo trata 
e ley no ta berdad. 


Existencia di Serlimar y Ecotech 

Parlamento ta realisa cu e noticianan cu ta 
circula ta causa preocupacion bou di e traha- 
donan di Ecotech y Serlimar pa loke ta nan 
trabou. E ley aki si e wordo aproba of desap- 
roba no tin ningun consecuencia pa e trabou 
di e trahadonan di Ecotech ni di Serlimar. 
Esey ta e realidad. 

Presion politico 

Parlamentario Tjon a duna di conoce cu e lo 
studia e ley aki. Manda su preguntanan aden 
y tuma e miho decision na bienestar di Aruba. 


Prome Minister a asisti na celebracion di 70 aniversario di 

Parokia Santa Filomena 



ORANJESTAD - Dia 8 di 
september ultimo Parokia 
di Paradera a celebra su 
70 Aniversario di Parokia 
Santa Filomena. Prome 
Minister Evelyn Wever- 


Croes den compania di su 
esposo, a asisti na e Santo 
Sacrificio di Misa Solem di 
Gradicimento pa despues 
sigui cu un brindis cu un 
bunita programa cultural. 





For di tempran di atardi a 
cuminsa cu bunita procesion 
pasando den cayanan den 
Parokia acompaña pa Orkesta 
Harmonica Áruba, despues 
pa 6:00pm a continua e buni- 
ta Santo Sacrificio di misa 
Solem di Gradicimento cu a 
wordo celebra door di Mon- 
seigneur Gregorio Redo- 
blado, Vicario General di nos 
Diosis y hunto cu pastoor 
Toti Fuentebella y demas pas- 
toor di diferente iglesia rond 


di Aruba. Despues di misa 
a sigui un gran celebracion 
den Centro Caiquetio unda 
parokianonan por a comparti 
un rato den bon ambiente 
hunto. 

Prome Minister na e oca- 
sion, den nomber di Gobi- 
erno di Aruba, a felicita Pas- 
toor Toty Fuentebello, Mgr. 
Luis Antonio Secco, parokia 
di Paradera y nos pueblo cu 
e celebracion aki. “Nos ta 
uni den oracionnan di grati- 


tud na nos Creador pa tur 
bendicion cu E1 a auspicia 
riba Parokia Santa Filomena 
y su pastoornan cu a lidera e 
parokia e 70 añanan cu a pasa, 
y pa sigui bendiciona un y tur 
cu ta traha den parokia. Pa- 
bien Paradera! Pabien Aruba 
y biba Santa Filomena”. 

Tambe Prome Minister a 
gradici e comision cu a traha 
duro pa logra un bunita cel- 
ebracion pa Misa di Paradera. 

Women’s Club of Aruba ta celebrando su di 

85 aniversario 



ORANJESTAD - E aña aki, nos di Wom- 
en’s Club of Aruba (WCA) ta celebrando 
e di 85 aniversario di existencia di nos 
club den e siman di 17 pa 21 di septem- 
ber, 2019. 


nos ta stop pa admira e arte den caya di San 
Nicolas. Diasabra anochi dia 21 di september, 
nos tin nos celebracion cu Dinner & Baile pa 
nos clausura e celebracion di nos 85 aña di ex- 
istencia. 


Presidente Milagros Posner hunto cu direc- 
tiva, miembresia y tur nos invitadonan special 
ta bin hunto pa e gran celebracion aki. Nos 
ta ricibi un delegacion di General Federation 
of Women’s Club (GFWC) consistiendo di 
Mary Ellen Brock, presidente internacional y 
Mary Kaye Ernest, GFWC International Li- 
aison. 

Di nos hermana isla Corsou, nos los tin rep- 
resentantenan di Steering Committee, Wom- 
en’s Club Osculda sra. Glenda Maduro y 
varios otro miembro di directiva. 

Riba e dia di nos aniversario, esta diamars 17 
di september, nos tin un encuentro na MFA 
Santa Cruz den oranan di atardi cu prensa 
y invitadonan special, pa bisa nan danki pa 
nan cooperacion durante e ultimo añanan. 
Miembronan di prensa semper ta duna nos 
e oportunidad pa promove nos actividadnan 
y proyectonan pa recauda fondo pa asina nos 
por duna bek na comunidad. 

Diabierna dia 20 di september nos tin un 
Bus Tour pa nos miembronan y invitadonan 
di exterior, unda nos ta bay pasa den Colony 
unda WCA a cuminsa na aña 1934. Despues 


Nos ta sumamente orguyoso di por celebra 
nos di 85 aña di existencia, un aniversario 
hopi special, recordando tambe tur e dam- 
anan cu a sirbi of a asumi un posicion den 
directiva, loke no semper tabata facil, pasobra 
nos ta dedica hopi di nos ora pa haci trabou di 
boluntario. 

Ta conoci cu WCA ta e club di damanan hopi 
activo, cu varios comision trahando bolun- 
tariamente pe comunidad di Aruba. Dia 17 
di september 1934, e damanan di Lago den 
Colony a lanta WCA y esaki a crece den e 
añanan cu a sigui. Directiva y miembresia ta 
sumamente orguyoso di celebra nos aniversa- 
rio y nos lema pe aña aki ta ... “Cheers to 85!” 
E Comision organisado ta consisti di Ad- 
elaida Ponson (presidente di comision), Di- 
ana Uchtmann, Vivian Storm, Omaira Silva, 
Ursly Silberie, Minerva Geerman, Anna Lee 
y Milagros Posner, presidente di club. 

Nos ta duna un danki grandisimo na tur nos 
sponsornan, cu a yuda nos den tur tempo y 
specialmente e aña aki, pa asina nos por cel- 
ebra nos aniversario, ya cu WCA ta e club di 
servicio cu mas tanto aña aki na Aruba. 

Invitacion pa Tridium na 
honor di Birgen di La Salette 

ORANJESTAD - Grupo di nobena di Birgen di La 
Salette, hunto cu Reverendo Pastoor Jozef Pelc 
Pastoor di Parokia Birgen di Fatima Dakota, alabes 
nos lider Spiritual, ta invita tur fiel deboto, paroki- 
anonan y pueblo di Aruba en general pa asisti na e 
Tridium diamars 17 den Cas Parokial, diaranson 18 
y diahuebs 19 di september 2019 den Misa, cumin- 
sando pa 6’or di atardi. 

Diadomingo 22 di september nos ta celebra fiesta di Bir- 
gen di La Salette cu un Santo Sacrificio di Misa Solem pa 
8’or di mainta. 

Rumannan den Cristo, laga nos tur uni hunto den ora- 
cion y resa pa paz mundial, paz pa nos pais, pa e paisnan 
cu a wordo asota pa horcan, pa famianan topa nan famia 
y haya ayudo pronto. Pa nos problemanan personal. Laga 
nos sigui resa Rosario tur dia, converti y asisti na S.S. di 
Misa. Ban hunto pidi nos Señora di La Salette intercede 
pa nos cerca su yiu Hesus. Amen. 


Pelicula di bida di San 
Francisco di Asis 



ORANJESTAD - En 
conexion cu fiesta di 
San Francisco di Asis 
y 100 aña di Consagra- 
cion di nos Misa, nos ta 
haci un invitacion spe- 
cial na tur parokiano di 
Pro-Catedral San Fran- 
cisco, scolnan Catolico 
y pueblo di Aruba gen- 
eral pa bin disfruta den 
Hofi di Mama Maria un 
pelicula basa riba bida 
di San Francisco di Asis. 
Titulo di e pelicula: 
Hermano SolHermanaLuna 
Esaki ta bay tuma luga 
diabierna 20 di septem- 
ber, 8:00p.m. den hofi di 
Mama Maria pa nort di 
nos Pro-Catedral. 

San Francisco di Asis,e 
Santo mas grandi den his- 
toria Catolico. 

E1 a bira pober hunto cu 
e pobernan, pero rico den 
Spirito. Su bida a inspira 
hopi hoben di su tempo. 
Nan tambe a laga tur cos 


atras y hunto cu Francisco 
nan a dedica nan bida na 
Dios Cristo y su Iglesia. 

Pastoor Stanislaw ta invita 
rumannan pa acudi na no- 
bena di San Francisco di 
Asis, esaki ta cuminsa dia- 
mars 25 di september, na 
Pro-Catedral San Francis- 
co pa 6:00 PM. 

Laga San Francisco ta bo 
Consuelo awor y semper 

Arubaanse Kunstkring tapresenta 

Tin fluit, tin fluit, y tin e fluitnan di 
Bassano Quartet 



ORANJESTAD - Ora cu ami tende e palabra 
“fluit” mi ta pensa riba e aparato cu un refer- 
ee ta uza na weganan di futbol y otro deport- 
enan. Na Aruba nos a conoce e instrumento 
musical “blokfiuit “ cu un tempo tabata ma- 
sha popular pasobra ta cu esaki e muchan- 
an tabata cuminsa nan educacion musical. 

Blokfluit ta miembro di e famia grandi di instru- 
mentonan di biento cu ta wordo parti den dos gru- 
po: “Brass” Instruments (p.e. trompet, trombone) 
conoci aki pa e “brassbands” di carnaval, y e grupo 
di instrumento cu na Ingles ta wordo yama “wood- 
wind”, un nomber cu ta confundi hende pasobra 
no ta tur ta di palo. Blokfluit ta miembro di e grupo 
aki, pero tambe ta e instrumentonan manera clari- 
net, saxofon cu no ta di palo. 

Tin fluit y tin fluit. E fluitnan cu Quarteto Bassano 
ta uza ta instrumentonan impactante. Esun di mas 
chikito ta midi algun centimeter y e mas grandi ta 
yega mas di dos meter. 

Diadomingo dia 22 di september cuminsando pa 
llor di mainta, Kunstkring ta presenta e Quarteto 
Bassano na Cas di Cultura y nos tur lo tin e opor- 
tunidad di wak y scucha e fluitnan imponente aki. 

Casi tur e instrumentonan cu e quarteto ta uza ta 
diseña y/of traha pa Adriana Breukink, miembro di 
e quarteto, basa riba e instrumentonan di siglo 16 
cu e famia Bassano tabata traha na Italia den e pueb- 
lo cu ta carga nan nomber. Te hasta e sub-Contra 
baho di casi tres meter largo tambe ta basa riba e 
instrumentonan di Bassano. 

E fluitnan a pasa den hopi cambio den apariencia y 
zonido den e siguiente siglonan. 

Despues di e periodo Baroque hopi diferente fluit a 
wordo diseña, pero ningun por a capta e zonido duro, 
romantico y chromatico moderno. Esaki ta rekeri e 
fluitnan haci zonidonan mas duro cu fundeshi fuerte. 

Durante e ultimo 20 añanan, Adriana Breuking a 
traha pa haya un miho balans di e zonido di fluit- 
nan, locual el a logra cu e fluitnan “Dream” y “Ea- 
gle” cu tin tur e rekisitonan pa mescla facilmente cu 
tur e instrumentonan di cualkier orkesta moderno. 

No lubida, diadomingo 22 di september cum- 
insando llor di mainta, Kunstkring ta presenta e 
Quarteto Bassano na Cas di Cultura. 



Entrada general ta Awg 40, pa mucha Awg 15. 
Miembronan ta paga Awg 35. 

Carchinan ta obtenibel solamente na porta di Cas 
di Cultura prome cu e concierto. 

No perde e oportunidad unico aki pa disfruta di un 
presentacion di Quarteto Bassano. 



Pa nos, bo tawata mas cu simplemente un persona 
bo tawata e hogar unda nos tawata sinti na cas. E 
mehor portion di un bon bida ta e actonan chikito 
sin nomber sin recordatorio di un acto di amor. 

Semper bo kier pa boTata t®ynan 
Maske cuanto su edad avansa 
Bo ta pidi: Lag® sigui biba Senor, 

Pasobra bo ta stime 
Ma ora edad trece fatiga y dolor y su 
Curpa ta keda cansa. 

Bo ta roga na Dios: qoorfabor bin tume, pasobra bo 
ta stimeO 


Cu inmenso tristeza Maureen 
y Victor Suarez-Odor 
Jeanette Odor y Jimmy Leon 
ta participa cu a fayece 
Cristianamente nos tata: 



Sr. Vdo. Jose Emanuel Odor 

Mihor conoci como Jo 

Acto di entiero lo wordo snuncia despues. 


B f||p« 


njroir si 


Ki alegria, ora nan a bisa mi: 

"Ban cas di Señor!" 

I awor, ata mi aki para na bo porta Señor. 
Salmo 122 

Cu honda pena pero conforme cu 
boluntad di Dios, nos ta anuncia 
fayecimento Christian di nos: Mama, 
Abuela, Ruman, Tanta, y Sobrina 


SRA. VDA. BELINDA ROXSANA 

MARTINEZ-HARMS 

Miho conoci como: ' BELI' 

*5 November 1963 + 11 September 2019 

+ Esposo: Ramon Alberto Martinez 
YuiNan: Billy y Liliana Chung-Morillo y Famia 
Christabelle y Osmar Bakmeyer-Chung y Famia 
Ayin Chung y Celine de Mey y Famia 
NietoNan: Gregorio y Anthony Chung 

Byron Cornelio y umar Bakmeyer 
Liam Chung 

Tata di su Yuinan: Hubert Chung 
+ Mama: Elisabeth Maria "Etty" Harms-Croes 
+ Tata: Hoviano Ceferino "Bubuchi" Harms 

Ruman nan: 

Rubio y Lynda Harms-Dirks y Famia (hulanda) 

Raquel Harms y Famia 

Charvez y Renee Harms-Harder y Famia (U.S.A.) 

Magali y Richard "Andre" Maduro-Tromp y Famia 

Swa y Cuñanan: 

Anna Lucia Guzman-Martinez y Famia 
Ivelisse Guzman-Martinez y Famia 
Vielka Guzman-Martinez y Famia 
Yocaty Guzman-Martinez y Famia 
Ambiorix Guzman y Famia 
Rafael Elia Guzman y Famia 
Genesis De La Cruz y Kylie Reyes 
Tanta v Omo Nan: 

+Lucie y +Mathias Chirino-Croes 
Virgilio y Pearl Croes_Swaine (hulanda) 

Irma y +Cees Bossers-Croes 
Rodrigo y Thomasa Croes-Croes 
Dismasy Hortencia Croes-Semeleer 
Ursulo y Lucia Croes-Rafael 
+Elly Y Steven Pourier Croes 
Viano "Toy" Croes 

Albertico y Gerda Croes-v/d Heuvel (hulanda) 

+Rinolva y +Chepito Zeppenfeldt-Harms y Famia 
+Henry y +Rosalinda Harms-Tromp y Famia 
Enilda y +Beto Croes-Harms y Famia 
Elvia y +Otto Navarette-Harms y Famia 
Lichi y +Renny Scholten-Harms y Famia 
+Eddie y +lsabella Antonia y Famia 
+Hendrik y Maria Ponson-v/der Linden y Famia 
Tanta Grandi: Sra Vda. J ohanita Croes-Ras 

Mescos cu un Mama: Patricia Ferminmiller_ 

Stima Manera Yui: Blasibel Colina 
Su Avudante: Mariangela Duarte 
Comer Amiqa : Ika Tromp_ 

Comer y Iha: Mirla Kelly-Chung 
Amiaa di Cas: Vda. Bea Maduro-Tromp 
Mama di su NietoNan: Natasha Vreeswijk 

Su "SIS" Nan Stima: Eveline Tromp, Mila Kelly,_Xiomara Ras, Jacky 
Arends, Jeanette Wouters, Jolanda Willems, Mariela Noquera, Jeanette 
(bogota), Julia, Shenon, Laurine Quandus, Tania (D.P.L) 

Su Bon Bisinia Nan: Ricardo Croes Y Famia 
Tony Wu y Famia 

TUR SU COLEGANAN Dl: B.I.D. Bureau Interne Dienst 
KankerFonds: Lilv PrinceyLola 

Su RumanNan Den Cristo di Tabernacle of David y Su Pastor/a: Arno y 
Loes Boétius 

Subrino v Subrina Nan, Primo v Prima Nan, Bisinia, ConocirNan v 

Demas Famia nan: 

Harms, Martinez, Chung, Bakmeyer, Cornelio, Kelly, Dirks, Morillo, 
Harder, Tromp, Maduro, Croes, Serrano, Bossers, Riley, Bislip, 
Zeppenfeldt, Wu, Vreeswijk, Ponson, Ras, Chirino, koolman, Petrochi, 
Swaine, Semeleer, Rafael, Pourrier, v/d Heuvel, Guzman, De La Cruz, 
Reyes, Scholten, Navarette, Hunt, Abrahams, Colina, Antonia, Brown, 
Sabedra, Duarte, Dijkhoff, Boekhoudt, Videz, Leo, Ferrara, Marquez, de 
Mey, Roelofsen, Mamman, Figaroa, Bader, Geerman, Machado, 
Werleman, Garcia-Lugo, Ruiz, 

Ta Tuma Condolencia: Dialuna 16 September'19 

7.00 PM -9.00 PM Na Aurora Funeral Home 

Entiero ta tuma luaa: diamars 17 september 2019. di 2.00 pm - 3.30 
pm 

na Aurora Funeral Home 

Despues pa Santana na Sabana Basora. 

Nos ta lamenta, cu despues di entiero nos no por risibi bishita di 
condolencia na cas. 

Nos kier a pidi nos disculpa si nos por a lubida un of otro famia den nos 
tristeza. 

DIA Dl ENTIERO: NO MANDA FLOR OF KRANS PA BO APRECIO, HASI UN 
DONACION Dl BO CURASON PA "KANKERFONDS" DIOS BENDICIONA 
CADA UN Dl BOSO NAN. 

TIN UN BOX DISPONIBEL. 

Paardenbaaistraat 10, Oranjestad, Aruba Tel.: (297) 525 - 7555 
www.lottoaruba.com 

Resultado di Sorteo 15 Sept 2019 Merdia 



Sorteo # 2683 

5303 

2030 

9954 

€1 

Sorteo # 2683 

7117 


Sorteo # 739 

9073 

5^3 

Sorteo # 2683 

6377 


Virgo 




Sorteo # 


0 

x Jackpot 


0 

x Match 4+ 

360.000,- 

0 

x Match 4 

0 

x Afl. 12,00 



01 - 06 - 07 - 23-26 

Sorteo # 4885 

Proximo Jackpot | 

0 

x Jackpot 

62.000,- 

3 

x Match 4 

95 

x Afl. 8,00 




Sorteo # 

Mega Ball 

0 

x Jackpot 


0 

x match 4 

310.000,- 

0 

x Afl. 500,00 

0 

x Afl 50.00 

0 

x Afl. 15,00 





Afl. 410.000,- 



14 september 2019 
DIARIO 9293-9848-4593 DIARIO 


14 september 2019 

4574 


SUPER 

4 


SUPER 

4 


15 september 2019 

8628-9053-8655 

15 september 2019 

5607 


15 september 2019 

2568 - 7683-8462 


Sto. 

Domingo 



Corsow 


15 september 2018 

0199-2882-8940 



Paardenbaaistraat 10, Oranjestad, Aruba Tel.: (297) 525 - 7555 
www.lottoaruba.com 

Resultado di Sorteo 14 Sept 2019 Anochi 



07-14-19-25-32 

Sorteo # 2034 

Joker 21 Letter 1 

0 

x Jackpot 


0 

x Match 4+ 

360 . 000 ,- 

4 

x Match 4 

125 

x Afl. 12,00 



05-10-13-18-30 

Sorteo # 4884 

Proximo Jackpot 1 

0 

x Jackpot 

61 . 000 ,- 

6 

x Match 4 

122 

x Afl. 8,00 




Sorteo # 

Mega Ball 

0 

x Jackpot 


0 

x match 4 

310 . 000 ,- 

0 

x Afl. 500,00 

0 

x Afl 50.00 

0 

x Afl. 15,00 



Afl. 410.000,- 




Tauro 


No mira loke ta sosode superficialmente. 
Profundisa mas. Ta importante cu riba e 
dia di awe bo concentra den loke bo kier 
haci cu bo bida. Bo ta pasa voorbij situa- 
cionnan cu no ta cumbini bo. Number: 9, 
24, 35 y 44. 

Bo intuicion lo sirbi pa aclaria dudanan 
sentimental. Animo, Tauro. Ta berdad 
cu cierto circunstancianan no ta sosodi- 
endo precisamente manera bo tabata kier. 
Number: 19, 21, 27 y 35. 


No perde bo tempo y energia cu hende- 
nan negativo y cu gusta keha. Ta diferente 
tareanan bo tin bo dilanti y nan por cansa 
bo, pero si bo planea bon, lo bo wak con 
tur cos lo cana. Number: 4, 12, 22 y 36. 



Geminis 


Un hende cu pa hopi tempo bo no a mira 
lo duna bo un noticia agradabel. Bo mester 
ta hopi concreto ya cu bo astro den e signo, 
bo por bay den un tono algo di fantasia. 
Number: 10, 30, 35 y 46. 



Cancer 


Bo realidad ta adkiri otro dimension, hopi 
mas concreto. Pone cosnan na nan luga, 
cuida bo tempo y bo privacidad pasobra 
awe e dia aki lo ta pa bo y bo hendenan, 
un regalo pa disfruta. Number: 11, 24, 32 
y 44. 



Leo 


Concentra bo energia den bo propio asun- 
tonan. Si bo ta soltero of soltera, lo presen- 
ta un ocasion pa bo conoce un hende hopi 
interesante, asina ta no neglisha ningun 
oportunidad. Number: 16, 25, 32 y 45. 

Lo bo sinti bo mes recompensa emocio- 
nalmente. Corda cu esun cu ta biba sola- 
mente den pasado no por disfruta di awe 
y cada dia tin su retonan. Nos mester en- 
frenta nan di manera directo. Number: 12, 
21, 27 y 38. 

Rectifica un eror y lo bo sinti bo mes 
miho. Warda un poco prome cu tuma un 
resolucion drastico cu por complica e res- 
to di bo fin di siman. Aplica bo intuicion 
cu bo sentido practico di bida. Number: 
5, 14, 27 y 31. 




Scorjpio 



Ta envolve bo un racha di gasto y compra. 
Ta posibel cu por surgi cierto situacion 
inespera cu lo pone bo forsa na cambia 
plannan na ultimo ora. Particularmente si 
bo a considera un cita amoroso. Number: 

Sagitario 19 - 23 - 39 >' 46 -_ 

Lo bo scucha algo cu lo causa admiracion 
den bo realidad amoroso. Un persona 
amigo lo ta porta lo ta porta do di un no- 
* ticia cu lo forsa bo cambia cierto plannan 
cu bo tabata tin. Number: 2, 25, 39 y 46. 

Capricornio 

Prome cu compromete bo mes, pensa bon 
riba e paso cu lo bay dal. Cierto hendenan 
emocionalmente instabil tin e tendencia di 
move di un forma masha lento banda di 
bo. Number: 10, 13, 29 y 38. 




Aquario 


Un simpel contesta lo cambia tur bo fin di 
siman. E portanan di curason di e persona 
ey cu tanto ta representa pa bo lo cambia 
di un rato pa otro. Sin embargo, no perde 
pasenshi. Number: 7, 14, 33 y 34. 

EflSERVICIO 



Cas Di Cultura 

Vondellaan 2 Aruba 
297-582-1010 

F ADA 

Campanastraat 5 Aruba 

297-583-2999 

297-583-9610 

F A VI 

Primavera 233 Aruba 

297-582-5051 

297-582-5222 

FEPO 

Engelandstraat 15 Aruba 

297-583-1016 

297-583-6607 

Fundacion Hende 
Muhe den dificultad 
Tel: 583-5400 
Fundacion Autismo 
Aruba 

Irenestraat 21 Aruba 
297-588-1179 

Fundacion Pa Nos 
Muchanan 

Cumana 2 Aruba 
297-583-4247 

Fundacion Tel Pa 
Hubentud 

Wilhelminastraat 19 
Aruba 

297-588-6138 

Koningin Wilhelmina 
Fonds 

Spinozastraat 9 Aruba 
297-582-0412 

Mary Joan Foundation 

Sabana Blanco 8 Aruba 
297-588-9999 

Ned Rode Kruis 

Perdo Gallegostraat 14 
Aruba 

297-588-3376 
Famia Planea (SBVO) 

Avenida MilioJ Croes 17 
B Aruba 
297-588-9591 
www.famiaplanea.org 
famiaplanea@hotmail. 
com 

Stichting Fundacion 
Guia Mi 

George Madurostraat 34 
297-582-0088 

YMC A 

Calbasstraat 1 Aruba 
297-582-3072 
AL-ANON group 

Sabana Liber #8, Noord 
(close to the hotels) 

Tel: 736-2952 or 
593-7081 

A1 Taxi Services Aruba 

Italietraat 50 lokaal 7 
Tel: 587-8850 
Tel: 280-2828 
Whatsapp: 592-7024 
E-mail: altaxiservices. 
aruba@hotmail.com 
Mobility Equipment 
Hire 

Tel: 568 5165 


Dokter na warda 



Oranjestad 

Hospital 

7:00 pm/10:00 pm 

Botica 

Oranjestad: 

del Pueblo 
Tel. 582 1253 


San Nicolas 

Dr. Tromp 
Imsan 

na warda 

San Nicolas: 

Aloe 
Tel. 584 4606 


SERVICIO Dl TAXI 

Aruba Transfer Tour & Taxi C.A. 

Pos Abao #4 1 
RO.Box 723 Aruba 
Tel: 582-21 1 6 / 582-201 O 
Fax: 583-6988 
Taxi Adres Service (24h) 

L.G. Smith Blvd. #234 
Oranjestad Aruba 
Tel: 587-5900 
Fax: 587-1 928 
E-Mail: tas@setarnet.aw 

Schedule September 2019 



WED 


THU 


TUE 


WED 


TUE 


WED 


THU 


SUN 


MON 


11 


12 


17 


18 


24 


25 


26 


29 


30 


MONARCH 


CARNIVAL HORIZON 


CELEBRITY EQUINOX 


MONARCH 
CARNIVAL MAGIC 


FREEDOM OFTHESEAS 


MONARCH 


CARNIVAL HORIZON 


FREEWINDS 


FREEWINDS - DEPT. 


ARR 


DEPT 


BERTH 




06.30 


15.30 


C 




07.00 


16.00 


C 




11.00 


23.59 


C 




06.30 


15.30 


B 

08.00 

23.30 

C 




07.30 


21.00 


C 




06.30 


15.30 


C 




07.00 


16.00 


C 




09.00 




E 






23.15 


E 


EMERGENCIA 
911 

POLIS 
Oranjestad 
San Nicolas 
Santa Cruz 
Noord 107 

Tip Line 
Brandweer 
Ambulance 
Hospital 
Imsan 

WardaCosta 913 
Seguridad Nacional 11911 
CruzCora 582-2219 


Aloe 


584-4606 

4 Centro Medico 

584-5794 

Central 


585-1965 

Dakota 

588-7364 

Del Pueblo 


582-1253 

Eagle 


587-9011 

Kibrahacha 


583-4908 

Maria 


585-8145 

Di Servicio Noord 

586-4606 

Oduber 


582-1780 

Paradera 


588-6638 

San Lucas 


584-5119 

San Nicolas 


584-5712 

Santa Anna 


586-8181 

Santa Cruz 


585-8028 

Sero Preto 


584-4833 

Trupial 

583-8560 

UTILIDAD 


Setar 


117 

Web 


525-4600 

Elmar 


523-7147 

FUNERARIA 

Aurora 

588-6699 

Ad Patres 


584-2299 

OliveTree 


584-8888 

Royal Funeral H. 

586-4444 


100 

104 

105 

11141 

115 

911 

527-4000 

524-8833 


Centrale Bank van Aruba 

Daily Exchange Rates - 09/13/2019 



Centrale Bank. van Arijba 


i 

Currency 

2 

Buying from Public 

3 

Buying from Public 

Selling to Public 

ANG 

98.00 

100.00 

100.20 

ANG1 4 

- 

- 

100.00 

USD 

1.77 

1.78 

1.80 

CAD 

1.32 

1.34 

1.36 

CHF 

180.38 

181.10 

181.90 

GBP 

2.15 

2.20 

2.26 

JPY 

163.44 

164.93 

166.59 

EUR 

195.90 

197.69 

199.67 

DKK 

25.49 

26.21 

27.01 

NOK 

18.88 

19.60 

20.40 

SEK 

17.53 

18.25 

19.05 

For amounts up to Afl. 100,000 

MOKE VARIETY IN PBQGft AMWIMG AND 5HOWHME5 NQW WITH U SCKEENS^ 

SEPTEMBER 12-18 

Curso di “Manicure y Pedicure” na Centro 
di Bario Playa Pabao 


PLAYA PABAO - Hopi 
hende ta pone poco aten- 
cion riba e cuido di nan 
pia mientras nos pianan ta 
carga nos curpa. Duna bo 
pianan e atencion cu nan 
merece. Pone atencion 
riba un cara bunita pa 
nos ta normal pero a yega 
tempo pa nos pone aten- 
cion na nos pianan. 

Pa dia nos ta cana entre 8.000 
pa 10.000 stap. Pa dia esey ta 
den un bida normal 185.00 
kilometer. Bo sa cu 185.000 
kilometer bo ta cana 4 biaha 
rond di mundo? P’esey ban 
pone atencion na nos pianan. 


Pa esunnan cu por permiti 
y ta gusta pa nan mannan y 
pianan semper ta bunita por 
haci un tratamento di mani- 
cure of pedicure tur luna. 
Pero bo tabata sa cu esaki bo 
por haci na bo cas mes? Pa e 
motibonan ariba menciona 
directiva di Centro di Bario 
Playa Pabao ta organisa dos 
curso di manicure y pedicure 
den nan Centro. 

E curso aki ta wordo duna 
dor di Gilma Nails & Health 
Services y ta tuma luga 1, 8, 
15 y 28 di october, anochi 
di 7’or pa 9’or, pa esunnan 
avansa dos y 3,10, 17 y 24 


di october, pa principiante y 
lo tuma luga den Centro di 
Bario Playa Pabao. Ta cobra 
e suma di 150.00 awg y es- 
unnan cu ta completa tur 4 
curso ta ricibi un certificado. 
Pa mas informacion y in- 
scripcion por pasa na Centro 
di Bario Playa Pabao mainta 
entre 8’or y 12’or e trai mer- 
dia di 2’or pa 6’or. Pa motibo 
cu e cuponan ta limita ta pidi 
cursistanan pa momento di 
inscribi haci e pago pa asina 
sigura cu nan ta forma parti 
di e curso. Tambe tin opor- 
tunidad pa inscribi dianan cu 
e curso ta cuminsa 30 minuut 
prome cu e les cuminsa. 


“Yuda nos yuda esunnan den comunidad cu 

ta den necesidad” 



ORANJESTAD -Aruba 
One Happy Island Lions 
Club” a wordo lanta na 
aña 2017. Club di Leonnan 
ta e organisacion di ser- 
vicio na comunidad mas 
grandi na mundo. Nos 
meta principal ta pa duna 
servicio na nos comuni- 
dad cu ta den necesidad . 

Diasabra awo 14 di septem- 
ber, Aruba One Happy Island 
Lions Club ta recauda fondo 
2019 y pa medio di un rifa di 5 
florin pa ticket bo lo por gana 
un auto Hyundai Eon 2019, 
segundo premio ta un Estadia 
di un fm di Siman na un hotel 
local y tercer luga un ticket pa 
4 persona por disfruta riba De 
Palm Island. E sorteo lo tuma 
luga diasabra 2 di november 
2019 pa 8or di anochi durante 
un evento na Centro di Bario 
Tanki Lender. Cu e fondo re- 
cauda nos club por sigui haci 
proyectonan na bienestar di 


nos comunidad, un apelacion 
na henter comunidad pa yuda 
nos yuda esunnan den comu- 
nidad cu ta den necesidad. 

Pa cumpra ticket por acerca 
nos miembronan y rebend- 
edonan di Aruba One Happy 
Island Lions Club. Pa diasa- 
bra awo 14 di september des- 
de 5or te 7or di atardi miem- 


bronan di Aruba One Happy 
Island Lions Club lo ta na 
Santa Cruz na Citgo Santa 
Cruz bendiendo e ticketnan 
di e rifa. 

Pa buki di rifa por tuma 
contacto na number 
594-0043 of 746-0428. 
Yuda Nos Yuda esunnan den 
comunidad cu ta den necesi- 
dad. 


Pronostico di Tempo 


Tempo: 

Levemente te parcialmente 
nubia cu chens pa un awa- 
sero breve. 

Temperatura maximo 35 
grado Celsius temperatura 
minimo 28 grado Celsius 

Bahada di solo : 6:41pm 
subida di solo : 6:29am. 

Biento: 

Modera for di direccionnan 
entre oost y oost- zuidoost; 
forsa 3 te 4 (12 te 30 km/ 
ora, 7 te 16 nudo) den dia 


basta fuerte te posiblemente 
fuerte den rafaga; forsa 5 te 
6 (31 te 50 km/hr, 17 te 27 
nudo). 

Situacion general di 
tempo: 

un ola tropical, lo trece 
humedad y instabilidad 
durante proximo 24 ora 
den region local segun e ta 
bayendo west. Pa e motibo 
aki por spera localmente 
un awasero breve princi- 
palmente durante oranan 
di marduga y mainta. Un 



siguiente ola tropical lo 
drenta area di Caribe den 
curso di mañan dialuna. 


Condicion di lama: 

olanan di lama lo ta for di 
direccion oost cu haltura di 
3 te localmente 5 pia. 

Estonia ta plania pa restringi uzo gubernamental di tecnologia Huawei 5G 




Today Monday, September 16™, 2019 there will be a cliange for traffic 
from the Amsterdam Manor Roundabout in the direction of Oranjestad at Eagle Beacti, 
Traffic on J.E. Irausquin Boulevard will have access to the new road, 

J.E, Irausquin Boulevard will now become 2x1 (one going north, one going south}. 



DOW. Mota-Engil Aruba antf KPA asks the general public and ail motorists 
to please be aware of this change on the aforementioned route. 


DOW 




HELSINKI (AP) — Es- 
tonia, cu ta entre e na- 
cionnan mas avansa y tec- 
nologicamente avansa di 
Europa ta destina pa re- 
stringi e uzo di ekiponan 
y tecnologia di e di teleco- 
municacion Chines Hua- 
wei den su seccion guber- 
namental, citando preo- 
cupacionnan di siguridad 
y recomendacionnan 
Mericano, un aliado clave 
di OTAN. 

E sitio di noticia di Estonia 
Delfi a informa diabierna 
ultimo cu e minister di Co- 
mercio Exterior y tecnologia, 


Kert kingo, a inicia un grupo 
di experto na juni ultimo cu e 
obhetivo di establece politica 
y standardnan e aña aki pa e 
uzo di tecnologia di institu- 
cionnan gubernamental di 
Estonia. E lider Raul Rikk a 
bisa cu e grupo ya a tuma un 
posicion claro cu no mester 
permiti cu Huawei propor- 
ciona tecnologianan pa red- 
nan 5G na Estonia. 

Rikk a bisa cu e problema 
nota e calidad di e software 
y hardware di Huawei “sino 
si nan aparatonan por ser 
utilisa pa uzo di politica den 
futuro”. 


Maine ta wak mas 
jellyfish grandi 


PORTLAND (AP) — Sea- 
side New England ta con- 
oci pa su costanan, sea- 
food shacks, un chance pa 
wak bayenanan y den ulti- 
mo lunanan hopi jellyfish. 
E golf di Maine y algun 
di su beachnan, semper 
popular entre turistanan, 
a registra un aumento 
grandi pa wak jellyfishnan 
grandi cu tin e capacidad 
di pica landadonan. 

E jellyfish di lion, cu tin e 
variedad di mas grandi con- 
oci, por crece hasta cinco o f 
mas pia di hanchura cu ten- 
taculonan d mas di 100 pia di 
largo. E jellyfishnan grandi ta 
poco comun, pero e aman- 
tenan di beach ta bisa cu e aña 
aki ta uno excepcionalmente 
abundante na e golf cerca di 
Maine y otro dos estadonan y 
dos provincia Canades. 

Jellyfish a ser combati tur 
verano pa Nick Record, un 
cientifico investigado senior 
di e laboratorio Bigelow di 
Ciencia di Oceano na East 
Boothbay, Maine. Menos cu 
mita di e jellyfishanan raporta 
ta lion manes. E aña aki casi 
tur e cientos di jellyfish ob- 
serva tabata di e variedad lion 
mane. 

E cifra exacto di avisamento 
di e total di jellyfish ainda no 
ta disponibel, pero Record 
a bisa cu e ta na caminda di 
ta den e rango di 300 pa 700. 
Na diferencia di otro jellyf- 
ishnan comun na Maine, nan 
no ta full transparente. Den 
awa ta nan parce un bala di 
candela cu ta drif y ora nan 
yega e beach nan por collapse 
den un desaster cu ta parce 
un escena di crimen yen di 



sanger. 


Record ta tuma e informenan 
tocante su encuentornan di 
jellyfish via di un website, 
The jellyfish Reporter, cu ta 
permiti personanan cu ta bay 
lama y navegantenan pro- 
porciona detayes tocante di e 
avisamento. Un par di lion 
mane cinco pa seis pia di han- 
cho y hopi di nan ta un pia y 
mey pa dos pia. E jellyfish di 
lion ta biba den awanan friu 
na hopi parti di mundo. E jel- 
lyfish ta uza su tencaculonan 
pa captura pisca y su picanan 
por ta doloroso pa humano, 
aunke generalmente e no ta 
mortal. A1 menos cinco di 
cada landado na Maine a re- 
porta su na a ser pica e aña 
aki. 

Si tin mas jellyfish grandi di 
Lion mane, Record a bisa cu 
un di e rasona ta cu e golf di 
Maine ta kentando mas lihe 
cu mayoria di oceannan na 
mundo y cu e jellyfishnan 
por crece hopi mas lihe den 
awanan cayente. 

Roseline Manna di JCI Yala: 

“Nos por bisa cu nos ta bendiciona, pasobra nos no tin e tipo di 

conflictonan cu Venezuela tin” 



ORANJESTAD - Na aña 
2001 Asamblea General di 
Nacionnan Uni a declara 
dia 21 di september como 
Dia Internacional di Paz, 
esaki ta un dia dedica pa 
conmemora idealnan di 
cada pueblo y cada na- 
cion, na Aruba Unesco a 
cuminsa organisa un ac- 
tividad pa e dia aki. 

Durante un entrevista cu Bon 
Dia Aruba a tene cu Zetsia 
Ponson, Secretario General 
di Unesco Aruba y Roseline 
Manna, Presidente di JCI 
Yala (Junior Chamber Inter- 
national Young Active Lead- 
ers of Aruba). Nan a splica 
con importante e dia aki ta y 
e caminata ‘Climate Action 
for Peace’ cu nan tin planifica 
pa comunidad diasabra awor 
na ruina di Bushiribana te 
Natural Bridge cu lo cuminsa 
desde 5or di atardi. 

Ponson a expresa cu e aña aki, 
e Dia Internacional di Paz lo 
bay enfoca riba e cambio cli- 
matico pa promove paz rond 
mundo, di mesun manera 


tin hopi motibo pa pensa cu 
medio ambiente lo por influi 
den e paz mundial, un di cau- 
sanan ta e desaster natural cu 
ta provoca migracion, ainda 
mas cu conflictonan arma 
loke ta obliga miles di hende 
bandona nan hogar pa busca 
refugio. 

Tambe e escasez di recurso 
ta crea tension entre e perso- 
nanan y e pueblonan, p’esey 
ta fundamental pa lucha con- 
tra e cambio climatico pa por 
haya en paz na rond di mun- 
do, el a sigura. 

Ponson a manifesta cu na 
Aruba ta haci falta di educa- 
cion pa comunidad, pa haci lo 
cual ta miho pa medio ambi- 
ente. Ta asina cu ya ta existi 
un organisacion cu ta traha 
cu material di reciclahe, pero 
segun e mes a splica, “ainda ta 
falta hopi pa cambia e manera 
di pensa di hende”. 

Roselinne Manna di JCI 
Young Active Leaders of Aru- 
ba cu ta encarga cu e organi- 
sacion di actividad aki a bisa 


cu “paz tin hopi elemento, 
no ta solamente si bo pais ta 
liber”, tambe ta afecta paz 
den hogar di ciudadanonan, 
paz den famianan, paz na tra- 
bou, cu manera Aruba ta un 
isla chikito tur hende mester 
tine na cuenta y wak e impor- 
tancia di e dia aki. 

Manna a comenta cu e dia aki 
ta importante pa conscientisa 
hendenan pa trece cambion- 
an y asina tambe e mesun co- 
munidad por tene na cuenta 
accionnan chikito como no 
uzo di plastic cu ta haci un 
diferencia grandi. 

Di mesun manera, Manna a 
señala cu pa hopi biaha e per- 
sonanan ta pensa cu dia di paz 
ta algo leu for di e pais cu ta 


conta so pa paisnan cu dia pa 
dia tin guera y violencia. Pero 
pa por crea conscientisacion 
pa logra paz mundial mester 
cuminsa aki na Aruba mes. 

“E dia aki mundialmente ta 
pa ban para keto un rato, nos 
por bisa cu nos ta bendiciona 
pasobra nos no tin e tipo di 
conflictonan manera Ven- 
ezuela andando na nos pais”, 
Manna a expresa. 

Na e momento cu cambi- 
onan drastico yega na un 
pais, esey por afecta full e pais 
y den caso aki Aruba tin e 
suerte cu tur cos ta bay pasiv- 
amente y di mesun manera te 
ainda e comunidad tin e paz 
pa expresa loke nan ta pensa 
of loke nan ta sinti. 


Di loke ta trata JCI, Manna 
a informa cu ta un organisa- 
cion non-profit cu ta brinda 
hobennan entre 18 y 40 aña e 
oportunidad pa desaroya nan 
mes cu ta empodera nan pa 
haci cambio positivo den nan 
comunidad. 

Dia 23 di september prox- 
imo, Organisacionnan di 
Nacionnan Uni (ONU) 
a convoca Cumbre di Ac- 
cion Climatico cu obhetivo 
di tuma medidanan pa haci 
efectivo e Acuerdo di Paris, e 
cumbre lo tuma luga na New 
York y dirigentenan di rond 
mundo a ser invita pa aporta 
solucionnan y asina haci un 
mundo mas limpi, sigur y 
ecologico. 



Parlamento di Aruba a presenta mocion den Parlatino pa 
manda carta di convivencia na Bahamas 


ORANJESTAD - Apart di 
e diferente instancia cu ta 
brindando nan ayudo pa 
atende cu e calamidad cu e 
horcan Dorian a laga atras 
na Bahama, Parlamentar- 
io Endy Croes kende a bay 
atende un reunion di Par- 
latino (Parlamento Latino 
Americano) na Panama, 
na final di e reunion el a 
trece un mocion dilanti pa 
yuda cu e situacion na Ba- 
hamas. 

Parlamentario Croes kende a 
bay representa Presidente di 
Parlamento di Aruba a declara 
cu pa medio di su mocion el a 
pidi na e 23 paisnan cu ta for- 
ma parti di Parlatino pa con- 
huntamente traha un carta 
di convivencia pa e sucedido 
cu a tuma luga na Bahamas. 
Pues nan ta 23 Parlamento 
of Presidente di Parlamento 


presente den e organo aki 

Aunke por ta cada gobierno di 
e paisnan ariba nan mes por a 
manda un carta di conviven- 
cia, pero como Parlatino nan 
a manda den conhunto un 
carta oficial na e gobierno di 
Bahamas. E carta aki a wordo 
aproba unanimamente, el a 
bisa. 

Segun Parlamentario Croes, 
e imagennan cu ta wordo 
transmiti despues cu e hor- 
can Dorian a castiga Baha- 
mas, ta 'touch bo curason 
como ser humano.' E mes cu 
tin basta amigo den e mundo 
deportivo di softball na Baha- 
mas ta haya su mes hopi tristo 
di locual a tuma luga. Pero no 
solamente su persona, sino 
cu e imagennan aki a shock 
henter mundo di locual a 
tuma luga na Bahamas. 

Falta un simanpa reunion di Conseho di Minister di Reino 

Ainda alternativa riba asunto di supervision financiero no ta cla 



ORANJESTAD - Un si- di Aruba reuni cu Hulan- 
man so falta pa gobierno da den cuadro di proximo 


reunion di Conseho di 
Reino dia 20 di september 
awor. 

Esaki ta e fecha cu durante e 
ultimo reunion di Conseho 
di Minister di Reino a wordo 
duna gobierno di Aruba pa 
atende cu e cambionan cu 
Parlamento, y muy particu- 
larmente fraccion di MEP, a 
introduci den e ley di super- 
vision financiero (Landsver- 
ordening Aruba financieel 
toezicht) cu no a cay den 
bon tera cerca Hulanda. Hu- 
landa ta haya cu e cambionan 
introduci den e ley di LAft 
-cu ainda no a haya e firma 
di Gobernador- ta disminui 
tarea di control di e colegio di 
supervision CAft. 

Prome Minister, Evelyn Wev- 
er, a bisa cu e agenda di e re- 
union di e Conseho di Minis- 
ternan di Reino no tin di haci 


cu e echo cu ainda gobierno 
no a entrega su presupuesto 
2020 cu mester produci un 
surplus di 20 miyon florin. 
E1 a clarifica cu e reunion di 
diabierna otro siman ta ainda 
riba e topico di supervision 
fmanciero. Pues e ta un tema 
cu ainda faltando un siman 
pa e reunion aki, nan ta den 
deliberacion cu otro, y e ta 
spera cu den otro siman nan 
lo mester por sali afo. 

Premier Wever-Croes a bisa 
cu dia 20 di september pais 
Aruba mester bin cu un alter- 
nativa riba asunto di supervi- 
sion. Y esey ta locual gobier- 
no di Aruba ta trahando riba 
dje. “Mi no tin un consenso 
ainda cu Hulanda y cu Par- 
lamento ariba dje,” el a bisa. 
Unabes cu gobierno lo por 
logra e consenso aki y tin un 
proposicion cla, mesora nan 
lo informa comunidad riba 


esey, asina e mandatario a pri- 
minti. 

E reunion no tin di haci -se- 
gun nos prome mandatario- 
cu e discusion cu tabatin y 
tin ainda, encuanto si e so- 
cial crisis plan mester ta aden 
of no di e presupuesto 2019 
pa loke a wordo presupuesta 
den gasto di personal. Tam- 
poco riba e punto si e gasto di 
gobierno y particularmente 
di personal no ta bahando 
structuralmente. 

E mandatario a indica cu e 
puntonan cu CAft a trece di- 
lanti den su ultimo rapport ta 
discusion andando. Pero el 
a bisa cu e puntonan aki no 
ta tampoco den e agenda cu 
nan lo trata otro siman den 
seno di Conseho di Minister 
di Reino. E no ta descarta si 
cu eventualmente lo por tin 
cambio den e agenda aki. 


Advertorial 


Algun siman maspa Hunga , Acumula Y Ganal 


Wind Creek Casinos ta regala bo un Jeep Wrangler 2019 



ORANJESTAD - Hungando na 
Wind Creek Casinos a bira awor 
aun mas atractivo. Faltando al- 
gun siman so mas pa e gran cam- 
paña yega su final. Kende lo bay 
cas cu un Jeep Wrangler 2019? 
Como miembro di Wind Creek 
Casinos Aruba bo tin ainda te cu 
28 di september pa acumula pun- 
to riba bo ‘Wind Creek Reward 
Card’ pa un ‘raffle ticket’ y asina 
purba bo suerte pa bay cas cu un 
Jeep nobo! 

Pa participa ta facil 

Cu cada 150 punto acumula hun- 
gando unicamente riba diabierna y 
diasabra, bo lo ricibi un ‘raffle ticket’. 
No lubida di busca bo ticket cerca 
un di e hostessnan of na Tlayer Ser- 
vices’ y tira esaki den e tombola. Tin 
oportunidad pa haci esaki te cu 28 di 
september. Mas bo hunga, mas pun- 
to bo ta acumula, mas ticket bo por 
tira den e tombola y engrandece bo 
chance pa gana. 


Sorteo Jeep Wrangler 2019 

Riba diadomingo, 29 di september pa 
8’or di anochi den Renaissance Con- 
vention Center lo saca 10 ganado cu 
lo participa den e sorteo grandi aki. 
Lo saca 5 ganado for di e tombola di 
Wind Creek Crystal Casino y 5 ga- 
nado for di e tombola di Wind Creek 
Seaport Casino. For di e 10 partici- 
pantenan aki lo scoge un solo ganado 
di e Jeep Wrangler 2019, mientras cu 
lo reparti $25.000 cash entre e 9 par- 
ticipantenan cu lo wordo reparti den 
3 ganado di $500, 3 ganado di $1000, 
1 ganado di $5000,1 ganado di $8000 
y 1 ganado di $10.000. Ganadonan 
mester ta presente pa reclama nan 
premio, mester ta mayor di edad y 
mester ta miembro di Wind Creek 
Casinos Aruba. 

Mester remarca cu esaki lo ta di 4 
auto cu Wind Creek Casinos lo ta 
entregando den menos cu un aña, 
parti di nan gran celebracion aki na 
Aruba. 

Bishita ‘Player Services’ di Wind 
Creek Casinos Aruba y busca bo 
‘reward card’ completamente gra- 
tis y cuminsa acumula punto riba e 
‘reward card’ di mas grandi y gen- 
eroso na Aruba. Invitacion ta keda 
pa hunga na Wind Creek Crystal 
Casino cu ta habri 24-ora pa dia of 
na Wind Creek Seaport Casino cu ta 
habri te cu 4’or di marduga. Corda 
hunga na un manera responsabel. Pa 
mas informacion di e campaña por 
bishita nos Facebook page; facebook. 
com/CrystalSeaportCasino/ of www. 
windcreekaruba.com 

